Best Cium Baby Tapi AWAS Kulit Si Manja Sangat Sensitif!

Bayi sering dikaitkan dengan kulit lembut, licin dengan
bau yang boleh menyebabkan ketagihan
. Tetapi realitinya, ia boleh menjadi kering dan sensitif. Jadi adakah terdapat tips penjagaan bayi baru lahir perlu diketahui?

Kulit bayi yang baru dilahirkan sangat lembut dan halus – begitu jugalah dengan
sistem imun
 mereka.

Sememangnya si comel ada sempurna seadanya, cuma kulitnya agak sensitif dan mereka terdedah pada kerengsaan kulit dalam tempoh beberapa bulan pertama.

Terdapat pelbagai faktor dan punca yang boleh menyebabkan
bayi mengalami ruam
, kegatalan atau kulit kering.

Berikut antara petua penjagaan kulit bayi yang boleh anda lakukan.

Untuk mendapatkan lebih banyak info tentang Keibubapaan, sila dapatkannya
di sini.

Tips penjagaan bayi baru lahir

Kelahiran bayi tidak disertakan dengan buku panduan.

Jadi keadaan itu sedikit sebanyak menimbulkan banyak persoalan terutamanya buat anda yang
pertama kali memegang gelaran ibu ayah
.

Umumnya, bayi yang baru lahir mempunyai keadaan kulit agak berkedut dengan lapisan pelindung disebut sebagai vernix.

Lapisan ini akan menggelupas secara semula jadi pada minggu pertama selepas dilahirkan dan tak perlu sapu losyen atau krim.

Selain itu, tips penjagaan bayi baru lahir yang perlu anda ketahui adalah kulit mereka
sangat
 sensitif.

Malah,
kehadiran ruam
 adalah perkara biasa dalam tahun pertama kehidupan mereka.

Masalah kulit bayi

Ruam bayi boleh terjadi disebabkan oleh pelbagai faktor. Namun, ia bukanlah sesuatu yang perlu dibimbangkan.

Kebanyakan ruam kulit akan hilang dengan sendiri atau mungkin memerlukan sedikit bantuan preskripsi ubat daripada doktor.

Jika ruam yang dialami si comel tidak mengganggu, ia tidak perlu dirisaukan.

Tetapi sekiranya anda berasa khuatir, tiada salah untuk melakukan pemeriksaan doktor.

Walau apa pun, elakkan bayi pakaian yang boleh menyebabkan rasa tidak selesa sehingga keadaan kulit mereka pulih seperti sedia kala.

Tips penjagaan bayi:
Cradle Cap

Merupakan keadaan kulit yang menyebabkan tompok bersisik dan berkerak atau berminyak pada kulit kepala si manja.

Ia tidak menyakitkan atau menyebabkan kegatalan.

Tetapi tompokan berkerak berwarna putih atau kuning tebal agak sukar untuk ditanggalkan.

Ia berlaku kerana pengeluaran sebum yang berlebihan dan biasanya hilang dengan sendiri dalam tempoh beberapa minggu atau bulan.

Paling penting, ibu jangan cuba mengopeknya!

Jika keadaan kulit semakin teruk, doktor mungkin akan mengesyorkan penggunaan syampu atau losyen berubat mahupun rawatan tertentu lain.

Kulit kering

Seperti yang dinyatakan pada awal tadi, kulit bayi sangat sensitif dan menghasilkan minyak pelembap yang sedikit.

Ini sekali gus menjadikan kulit mudah kering yang disebabkan oleh udara sejuk atau kering, mandian air panas, wangian daripada losyen serta
sabun atau bahan pencuci
.

Kulit bayi dengan masalah kekeringan ini akan tampak kasar, tegang atau menggelupas.

Adakalanya ia
mungkin menjadi kemerahan
 dan menyebabkan kegatalan.

Tompok Mongolia

Melihat tompok biru atau biru-kelabu pada kulit si manja mungkin menyebabkan kerisauan, terutamanya jika ia tidak hilang.

Tetapi tompokan seakan lebam ini adalah
tanda lahir
 atau istilah perubatannya
congenital dermal melanocytosis.

Ia biasanya muncul pada sekitar belakang badan, punggung atau bahu bayi.

Baca juga:

https://wp.hellodoktor.com/keibubapaan/bayi/bayi-kulit-sensitif/

4 tips penjagaan bayi

Berikut panduan penjagaan dan cara untuk melindungi kulit bayi baru lahir:

Perlindungan daripada sinar matahari

Bayi sebaiknya dilindungi daripada sinaran matahari secara langsung sehingga mereka berusia 6 bulan.

Jika perlu berada di luar dengan cuaca terik, pakaikan bayi pakaian yang boleh melindungi kulit mereka.

Ini termasuklah topi dengan kelebaran yang bersesuaian untuk melindungi wajah comel mereka daripada kepanasan.

Pastikan mereka turut dipakaikan baju berlengan dan seluar panjang tetapi pastikan ia daripada material yang tidak panas.

Sekiranya perlu, pakaikan juga stokin!

Anda juga boleh meletakkan sedikit pelindung matahari yang bersesuaian untuk bayi di bawah 6 bulan.

Tips penjagaan bayi: Perlindungan daripada gigitan pepijat

Kulit bayi merupakan antara sasaran kegemaran nyamuk.

Jadi pakaian yang sama untuk melindungi si manja daripada matahari juga dapat memberikan perlindungan sasaran serangga.

Sebaiknya, ketika waktu awal pagi atau senja, pastikan bayi berada di dalam rumah.

Penjagaan bayi baru lahir: Kekerapan untuk mandi

Antara tips penjagaan bayi baru lahir adalah anda tidak perlu memandikan mereka setiap hari.

Ia boleh menyebabkan kulit si manja menjadi kering.

Paling penting, keadaan si manja tidak kotor sehingga memerlukannya untuk mandi.

Kecuali apabila mereka
sudah belajar merangkak
 dan
mengambil makanan pejal
.

Jika tidak, mandikan bayi untuk 2 atau 3 kali seminggu dengan sabun dan syampu yang bersesuaian.

Ketika mandi, pastikan anda mencuci bahagian mulut, lipatan kulit dan kawasan lampin.

Cuci pakaian baharu

Pakaian baru memang nampak cantik dan bersih, bukan?

Tetapi jangan sesekali memakaikan si manja pakaian baharu belum dibasuh, kerana kita tidak tahu siapa yang memegang atau mengendalikannya sebelum anda.

Sebaiknya basuh ia dengan pencuci yang dikhaskan untuk bayi, terutamanya jika doktor menyarankan anda untuk menggunakannya.

Tetapi boleh juga menggunakan sabun pencuci biasa yang digunakan untuk membasuh pakaian orang dewasa.

Kesimpulan

Selain daripada
menjaga kesihatan si manja
, tips penjagaan bayi yang turut perlu diberikan keutamaan adalah melibatkan organ terbesar pada tubuh mereka, iaitu kulit.

Pastikan kulit si kecil sentiasa dalam keadaan bersih, dilap kering dan dielakkan daripada sinaran matahari.

Jika terdapat sebarang keraguan mengenai keadaan kulit anak, lakukan pemeriksaan doktor untuk lebih kepastian.


Gastroschisis: Usus Di Luar Tubuh Bayi

Gastroksisis (
gastroschisis
) adalah gangguan kongenital yang jarang berlaku di mana terdapat kecacatan pada dinding abdomen.
Keadaan ini berlaku ketika pembentukan bukaan di dinding abdomen bayi. Ini menyebabkan usus bayi itu menolak melalui bukaan/lubang berkenaan. Usus kemudian berkembang di luar tubuh bayi dalam cairan amniotik.

Pembukaan selalunya di sebelah kanan pusat perut bayi. Ia boleh menjadi besar atau kecil, tetapi biasanya bersaiz 1 hingga 2 inci. Dalam kes-kes yang lebih teruk, perut atau hati juga kadang-kadang dapat melalui lubang itu.

Oleh kerana usus di luar tubuh bayi, ia tidak dilindungi. Itu bermakna ada kemungkinan ia boleh menjadi menjengkelkan, bengkak dan rosak.

Punca dan faktor risiko

Penyebab gastroksisis dalam kalangan kebanyakan bayi tidak diketahui. Sesetengah bayi mengalami gastroksisis akibat perubahan dalam gen atau kromosom mereka. Gastroksisis mungkin juga disebabkan oleh gabungan gen dan faktor lain, seperti perkara melibatkan ibu dengan alam sekitar atau apa yang dimakan ibu atau minuman, atau ubat-ubatan tertentu yang digunakannya semasa kehamilan.

Penyelidik Pusat Kawalan dan Pencegahan Penyakit (CDC) melaporkan penemuan penting mengenai beberapa faktor yang mempengatuhi risiko kelahiran bayi dengan gastroksisis, iaitu:

Umur yang lebih muda: Ibu yang dalam usia remaja cenderung mempunyai bayi dengan gastroksisi berbanding ibu yang berusia.

Alkohol dan tembakau: Wanita yang meminum alkohol atau perokok lebih cenderung mempunyai bayi dengan gastroksisis.

CDC terus mengkaji kecacatan kelahiran seperti gastroksisis untuk mengetahui cara pencegahannya. Sekiranya anda hamil atau berfikir untuk hamil, berbincang dengan doktor tentang cara untuk meningkatkan peluang anda untuk mempunyai bayi yang sihat.

Gangguan berkait dengan gastroksisis

Simptom gangguan berikut boleh sama dengan gastroksisis.
Perbandingan mungkin berguna untuk diagnosis perbezaan:

Omphalocele

Ia adalah benjolan organ abdomen akibat kerosakan pada dinding abdomen. Benjolan ini mungkin sangat kecil
dengan hanya beberapa gelung usus yang menonjol atau mungkin mengandungi semua usus, hati dan perut. Tidak seperti gastroksisis, benjolan organ ini ditutupi dengan kantung membran.
Omphalecele
dan gastroksisis mungkin gangguan sama tetapi
o
mphalecele
mungkin pecah semasa pertumbuhan janin sehingga menyerap kantung membran. Bagaimanapun, teori ini belum terbukti sehingga kini.

Prune belly syndrome

Ia adalah gangguan jarang yang dicirikan oleh pertumbuhan otot-otot perut terbantut yang berkaitan dengan keabnormalan usus dan urogenital. Perut kelihatan besar dan lemah, dinding perut tipis dan gelung usus dapat dilihat melalui dinding perut yang nipis. Keadaan ini berlaku semasa lahir.

Diagnosis

Gastroksisis boleh didiagnosis semasa hamil atau selepas bayi dilahirkan. Semasa kehamilan, ia boleh dilihat seawal kandungan berusia 14 minggu. Ibu boleh diuji untuk peningkatan alpha-fetoprotein (AFP). AFP adalah bahan yang dihasilkan oleh janin yang terdapat dalam serum janin, cecair amniotik dan aliran darah ibu. Apabila kandungan meningkat, ia mungkin bermakna bayi kehilangan beberapa AFB daripada tubuhnya. Pakar obstetrik akan mencari kecacatan menggunakan ultrasound bagi mendapatkan hasil lebih terperinci. Jika
imej ultrasound menunjukkan janin dengan gastroschisis, kelihatan gelung usus yang terapung secara bebas dalam cairan amniotik dan lebih kerap ultrasound digunakan pada kemudiannya untuk memantau janin.

Rawatan

Terdapat dua cara untuk menyelesaikan masalah ini.

Pembaikan gastroksisis utama (p
rimary gastroschisis repair
)

Ia dilakukan jika keadaan tidak terlalu teruk. Selepas bayi dilahirkan, pakar bedah akan meletakkan organ-organ tersebut ke dalam perut bayi. Pakar bedah akan membaiki pembukaan.

Pembaikan gastroksisis berperingkat (
staged gastroschisis repair
)

Ia adalah untuk kes-kes yang lebih serius. Selepas bayi dilahirkan, organ-organ yang menonjol dengan teliti ditutup untuk melindunginya. Selama beberapa hari, ia perlahan-lahan dimasukkan kembali ke dalam perut. Selepas semuanya kembali ke dalam perut, pakar bedah akan membaiki lubang di perut.

Hello Health Group
 tidak menyediakan nasihat perubatan, diagnosis, atau rawatan.


25 Senarai Makanan Untuk Penderita Diabetes Jenis 1! (15 Perlu Elak & 10 Perlu Ambil)

Penyakit kencing manis jenis 1 lebih tertumpu pada golongan kanak-kanak dan jika anak anda juga ada menghidapnya, ibu bapa perlu tahu contoh menu makanan untuk diabetes jenis 1.

Ini kerana
 penderita penyakit diabetes perlu untuk mengawal makanan dan minuman
 mereka agar kadar gula dalam darah serta insulin berada pada kondisi terbaik.

Persoalannya, apakah antara senarai makanan untuk pesakit kencing manis jenis 1? Jom teruskan membaca artikel ini untuk tahu dengan lebih mendalam lagi!

Diet & diabetes jenis 1

Sekiranya anda atau anak anda
telahpun disahkan menghidap penyakit kencing manis jenis 1
, sudah pasti akan wujud rasa bimbang untuk memilih makanan.

Sebenarnya, penderita mungkin tidak perlu terlalu risau tentangnya kerana anda masih boleh mengambil apa sahaja jenis makanan namun dengan mengikut panduan.

Panduan yang dimaksudkan di atas tadi adalah anda perlu lebih berwaspada terhadap setiap kandungan gula, kalori dan lain-lain makanan yang diambil.

Dalam pada itu, ada satu lagi
 perkara yang anda perlu beri perhatian lebih iaitu kondisi insulin
 dalam badan kerana ia adalah faktor penentu untuk penyakit itu.

Jadi, sentiasa berhubung dan berbincang dengan doktor untuk lebih jelas tentang perkara yang perlu dijaga jika ada diabetes terutamanya diet dan insulin.

Keperluan setiap kelas makanan

Meskipun dikatakan ‘bebas’ untuk mengambil semua jenis makanan, pesakit diabetes perlu lebih peka terhadap komposisi pengambilan makanan mengikut kelasnya.

Berikut adalah
cadangan komposisi pengambilan makanan harian mengikut kelas
 untuk pesakit kencing manis jenis 1 buat orang dewasa ataupun kanak-kanak:

Gula
: Tidak lebih daripada 50 gram sehari.

Karbohidrat
: Sekitar 46% – 65% daripada jumlah pengambilan kalori harian.

Lemak
: Sekitar 20 – 25% daripada keperluan pengambilan kalori harian.

Protein
: Sekitar 10 – 20% daripada jumlah pengambilan kalori harian.

Serat
: Sekitar 20 – 35 gram sehari.

Natrium
: Tidak kurang daripada 2,000 miligram sehari.

Aspek pengawalan pengambilan makanan mengikut kelasnya ini adalah sangat penting bagi memastikan ia tidak lebih dan tidak kurang daripada yang sepatutnya.

Dalam pada itu, anda juga mungkin mahu tahu apakah terdapat beberapa contoh menu makanan untuk diabetes jenis 1. Ya, kami ada senarai yang anda inginkan itu.

Contoh menu makanan untuk diabetes jenis 1

Seperti mana yang telah kami nyatakan di atas tadi, sebenarnya mungkin tidak wujud sebarang senarai makanan untuk pesakit kencing manis jenis 1 yang khas.

Ini kerana secara umumnya anda boleh mengambil semua jenis makanan ekoran kewujudan
rawatan berbentuk suntikan insulin yang boleh mengawal glukosa
.

Pun begitu, itu bukanlah bermakna anda boleh makan dan minum sesuka hati tanpa memikirkan kondisi diri kerana diet anda perlu sentiasa sihat dan seimbang.

Meskipun begitu, masih juga ada beberapa contoh menu makanan untuk diabetes jenis 1 yang telah kami sediakan sebagai panduan umum untuk pesakit. Senarainya seperti berikut:

Apa contoh makanan yang perlu elak?

Aiskrim

Kek

Biskut

Pai

Donat

Kerepek

Keropok

Gula-gula

Coklat

Minuman tenaga

Susu berperisa

Soda

Jus

Eggnog

Lemonade

Apa contoh makanan yang perlu ambil?

Sayur-sayuran

Buah-buahan

Kekacang

Rempah

Herba

Telur

Daging

Air kosong

Susu segar

Minuman tanpa gula

Pun begitu, harus diingatkan bahawa senarai makanan untuk pesakit kencing manis ini hanyalah sekadar contoh menu makanan untuk diabetes yang anda boleh cuba.

Untuk lebih pasti tentang pengawalan diet dan insulin bagi menguruskan penyakit kencing manis jenis 1 yang dihadapi, sila bertanya hal ini pada doktor atau pakar diet.

Kawal kencing manis dengan waktu & saiz makanan

Berdasarkan contoh menu makanan untuk diabetes jenis 1 yang kami telah nyatakan di atas tadi, mungkin anda sudah mendapat idea tentang diet pemakanan.

Namun ketahuilah bahawa bukan sahaja ‘apa’ yang anda makan itu akan beri kesan pada kondisi bahkan juga ‘bila’ dan ‘berapa banyak’ makanan yang diambil.

Kenapa kedua-duanya ini penting? Ini adalah bertujuan memberi anda ruang dan peluang untuk mengukur kadar gula dalam darah dengan lebih tepat lagi.

Sebagai contoh, mengambil makanan dalam kuantiti yang sedikit namun kerap sepanjang hari akan membuat proses mengukur glukosa itu lebih mudah.

Oleh itu,
sila kawal kencing manis dengan waktu dan saiz makanan
 selain cuba ambil contoh menu makanan untuk diabetes jenis 1 yang telah kami sediakan di atas tadi.

Konklusinya, mungkin tidak wujud sebarang isu yang akan berbangkit mengenai pemilihan diet pemakanan khas buat pesakit diabetes jenis 1 ini.

Makanlah seperti individu sihat lain, cuma perlu lebih peka dengan aspek saiz dan waktu hidangan agar kondisi anda itu dapat dikawal dengan lebih baik.


Baju Ada Kesan Hitam Akibat Seterika Atau Karat? Cuba 5 Petua Ini Nak Hilangkannya!

Apabila anda gosok baju, pernahkah baju anda mempunyai kesan akibat daripada seterika yang anda gunakan? Sebagai contoh, ada kesan hitam pada baju atau warna seakan-akan kesan karat. Jika ini berlaku, anda mungkin ingin tahu cara hilangkan kesan seterika pada baju ini.

Untuk mendapatkan lebih banyak info berkenaan Habit Sihat, anda boleh klik
di sini
.

Macam mana boleh ada kesan hitam ketika gosok baju?

Biasanya, kesan hitam yang melekat pada
baju
 anda disebabkan oleh kesan hangus pada permukaan seterika.

Selain itu, jika baju anda juga bercapuk dengan warna kekuningan, ia mungkin disebabkan oleh wap air karat yang digunakan ketika menggosok baju (seterika stim).

 Ia boleh dikatakan sebagai kotoran degil yang agak sukar untuk hilang dengan cucian biasa. Jadi, apa boleh kita buat untuk hilangkannya?

Ini cara hilangkan kesan seterika pada baju

Untuk pengetahuan anda, cara-cara yang akan kami kongsikan ini boleh digunakan dalam dua keadaan; menghilangkan kesan hitam ketika gosok baju akibat seterika dan juga menanggalkan kesan karat air atau besi pada
baju
 anda.

Ini cara-caranya:

#1. Cuka

Anda boleh menggunakan
cuka
 untuk mencegah kesan besi atau seterika daripada muncul pada pakaian anda dan juga untuk menanggalkannya.

Ikuti cara ini apabila anda mencuci pakaian yang berwarna putih.

Pastikan pakaian anda direndam dalam air suam yang dicampur dengan satu sudu
cuka
 selepas selesai dicuci.

Ini akan menghalang pakaian berwarna putih daripada menjadi kuning. Anda juga boleh menambahkan cuka ke dalam air yang anda gunakan untuk mencuci pakaian.

#2. Cara hilangkan kesan seterika pada baju: Lemon

Ambil satu hirisan kecil
lemon
 dan sapu pada kesan karat atau hitam yang ada pada pakaian.

Cara ini bukan sahaja akan menghilangkan kesan karat, tetapi juga semua kesan lain pada pakaian anda.

Jika hasilnya tidak begitu berkesan dengan hanya menggunakan
lemon
, tambahkan secubit garam laut pada hirisan lemon sebelum digosok pada baju anda.

Untuk membersihkan kesan karat pada pakaian putih, letakkan baju yang disapu dengan lemon dan garam di bawah cahaya matahari selama kira-kira sejam.

Ini akan membantu dalam menghilangkan segala kotoran dengan lebih berkesan.

#3. Garam

Ini adalah satu lagi bahan dapur penting yang boleh anda gunakan untuk menanggalkan kesan karat dan hitam seterika.

Rendam pakaian yang telah dibasuh dalam air yang dicampur dengan secubit
garam
 selama 20-30 saat.

Garam
 boleh membantu dalam mengurangkan kandungan besi daripada fabrik.

 Namun, jangan rendam pakaian dalam air masin semalaman kerana ia boleh melunturkan warna pakaian anda.

#4. Cara hilangkan kesan seterika pada baju:
Baking soda

Soda penaik atau
baking soda
 adalah antara barangan dapur lain yang boleh anda gunakan sebagai
cara hilangkan kesan iron pada baju
.

Anda hanya perlu menambahkan satu sudu
baking soda
 ke dalam setengah baldi
air sejuk
.

Pastikan pakaian anda direndam dalam larutan ini selama 20-25 minit dan kemudiannya basuh menggunakan sabun pencuci lembut.

Anda juga boleh menggunakan pes
baking soda
 untuk tujuan ini. Buat pes dengan cara mencampurkan
baking soda
 bersama air.

Setelah itu, sapukan pes ini ke atas kesan karat dan biarkan ia meresap ke dalam kotoran. Gosok dengan lembut menggunakan berus gigi lama atau berus dawai.

Anda perlu mengulangi langkah ini beberapa kali sekiranya terdapat kesan hitam dan karat yang sukar untuk dihilangkan.

#5. Krim tartar

Krim tartar juga boleh digunakan sebagai cara hilangkan kesan seterika pada baju.

 Caranya mudah sahaja. Ambil periuk dan rebus dua liter air dengan enam sudu krim tartar.

Setelah itu, tutup api dan biarkan ia sejuk sebentar. Kemudian, rendam pakaian yang mempunyai kesan seterika atau karat dalam air tersebut selama 1-2 jam untuk menghilangkan kesan kotoran degil.

Namun, elak daripada menggunakan kaedah ini bagi pakaian berwarna dan pakaian yang mudah rosak.

Kesimpulan

Walaupun kotoran degil akibat kesan seterika dan karat agak sukar untuk hilang, namun ia tidaklah mustahil untuk dilakukan jika tahu cara yang betul.

Ikuti sahaja 5 cara hilangkan kesan seterika pada baju yang kami kongsikan di atas ini ya!


Kunyit: Peranannya Bukan Sekadar Penyeri di Dapur

Tidaklah keterlaluan jika kita boleh mengatakan bahawa hampir semua rumah di Asia mempunyai sekurang-kurangnya satu mangkuk kecil kunyit di dapur mereka. Ini kerana, ia dianggap sebagai rempah yang penting dalam masakan Asia. Bukan sahaja bertindak sebagai sebahagian daripada makanan, tetapi juga memainkan peranan dalam industri tekstil sebagai agen dye. Ia berasal dari Asia Tenggara dan dituai secara meluas di India. Ia mempunyai rasa
earthy
 dan pedas, meninggalkan kesan berwarna kuning jika kita memegangnya dengan tangan kosong. Ia membantu mengurangkan parut dan berfungsi dengan baik di bahagian pori anda.

Apakah itu kunyit?

Kunyit adalah sejenis rempah yang berasal daripada tumbuhan kunyit. Akar kunyit digunakan secara meluas untuk membuat ubat. Kunyit digunakan untuk merawat arthritis, pedih ulu hati (dyspepsia), sakit sendi, sakit perut, penyakit Crohn dan kolitis ulseratif, pembedahan pintasan, pendarahan, cirit-birit, gas usus, kembung perut, hilang selera makan, sakit kuning, masalah hati, jangkitan Helicobacter pylori (H. pylori), ulser perut, sindrom usus besar (IBS), gangguan pundi hempedu, kolesterol tinggi, keadaan kulit yang dipanggil lichen planus, keradangan kulit daripada rawatan radiasi, dan keletihan.

Ia juga digunakan untuk sakit kepala, bronkitis, selesema, jangkitan paru-paru, fibromyalgia, kusta, demam, masalah haid, kulit gatal, pemulihan selepas pembedahan dan kanser. Kegunaan lain termasuklah kemurungan, penyakit Alzheimer, bengkak pada lapisan tengah mata (anterior uveitis), diabetes, pengekalan kandungan air, kecacingan, penyakit autoimun yang dipanggil systematic lupus erythematosus (SLE), tuberkulosis, keradangan pundi kencing, dan masalah buah pinggang.

Sesetengah individu menggunakan kunyit pada kulit untuk kesakitan, cirit-birit, terseliuh dan pembengkakan, lebam, gigitan lintah, jangkitan mata, jerawat, keadaan kulit yang keradangan dan luka kulit, rasa sakit di dalam mulut, luka yang telah dijangkiti dan penyakit gusi. Penyelidikan awal menunjukkan bahawa dengan menggunakan pencuci mulut kunyit adalah berkesan sama dengan ubat kumur untuk mengurangkan penyakit gusi dan bakteria di mulut individu yang mengalami gingivitis.Kunyit juga digunakan sebagai enema bagi individu yang mempunyai penyakit keradangan usus.

Kunyit juga dianggap sebagai herba yang paling berkesan untuk menghalang keradangan sakit sendi selain daripada mengurangkan kesakitan. Ia berasal dari India dan China dan ditanam di beberapa negara termasuk Sri Lanka, Indonesia, Jamaica dan Peru. Ia mengandungi vilotile oil, bijirin kanji, resin, dan curcuminoid. Curcumin, komponen utama curcuminoids bertindak sebagai agen antiradang dan untuk itu, ia telah digunakan dalam penyembuhan luka, hepatoprotection (keupayaan untuk melindungi kerosakan hati), dan neuroprotection. Allepey India dianggap sebagai rizom yang berkualiti tinggi kerana ia mempunyai kandungan curcumin tertinggi berbanding daripada rizom lain. Dalam penilaian in vivo, curcuminoid menunjukkan bahawa ia boleh mengurangkan keradangan akut dan kronik masing-masing sebanyak 75% dan 68%. Pengambilan harian sebanyak 4 mg total curcuminoids boleh menghalang keradangan sendi arthritis.

Dalam makanan dan pembuatan, minyak pati tanaman ini penting untuk digunakan dalam minyak wangi, dan resinnya digunakan sebagai komponen perasa dan warna dalam makanan. Kunyit berbeza dengan akar kunyit Jawa (Curcuma zedoaria).

Bagaimanakah kunyit berfungsi?

Tidak banyak kajian tentang bagaimana suplemen herba ini berfungsi. Sila berbincang dengan pakar herba, pakar nutrisi atau doktor untuk maklumat lanjut. Walau bagaimanapun, diketahui bahawa tanaman ini mengandungi curcumin. Curcumin dan bahan kimia lain dalam kunyit mungkin mengurangkan bengkak (keradangan). Oleh kerana itu, kunyit mungkin bermanfaat untuk merawat keadaan yang melibatkan keradangan.

Apakah yang perlu saya ketahui sebelum menggunakan kunyit?

Rujuk dengan doktor atau ahli farmasi atau pakar herba, jika:

Anda hamil atau menyusukan bayi. Ini kerana, semasa anda menyusukan bayi anda, anda hanya perlu mengambil ubat-ubatan atas cadangan doktor.

Anda mengambil sebarang ubat-ubatan lain. Ini termasuklah apa-apa ubat yang anda ambil yang boleh dibeli tanpa sebarang preskripsi.

Anda mempunyai alahan dengan sebarang bahan berasaskan kunyit atau ubat-ubatan atau herba lain.

Anda mempunyai sebarang penyakit, gangguan, atau keadaan perubatan yang lain.

Anda mempunyai sebarang jenis alahan lain, seperti makanan, pewarna, pengawet, atau haiwan.

Peraturan untuk suplemen herba adalah kurang ketat berbanding daripada peraturan untuk ubat. Lebih banyak kajian diperlukan untuk menentukan keselamatannya. Manfaat pengambilan suplemen herba ini mestilah melebihi risikonya sebelum digunakan. Berundinglah dengan pakar herba atau doktor untuk mendapatkan maklumat lanjut.

Adakah kunyit selamat?

Kunyit adalah selamat jika diambil melalui mulut atau disapukan pada kulit dengan cara yang sepatutnya sehingga tempoh 8 bulan. Tanaman ini juga mungkin selamat jika digunakan sebagai enema atau pencuci mulut dalam tempoh jangka masa yang pendek.

Langkah berjaga-jaga dan amaran khusus

Kehamilan dan penyusuan: Semasa kehamilan dan semasa menyusu, herba ini mungkin selamat apabila diambil dengan mulut dalam jumlah biasa yang terdapat dalam makanan. Walau bagaimanapun, herba ini mungkin tidak selamat apabila diambil dengan mulut dalam jumlah ubat semasa mengandung. Ia mungkin menggalakkan tempoh haid atau merangsang rahim, menjadikan kehamilan berisiko. Jangan mengambil jumlah ubat kunyit jika anda mengandung. Tidak ada maklumat yang mencukupi untuk menilai keselamatan ubat kunyit semasa menyusukan anak. Adalah lebih baik untuk tidak menggunakannya semasa anda dalam tempoh kehamilan

Masalah pundi hempedu: Herba ini boleh menyebabkan masalah pundi hempedu. Jangan gunakan kunyit jika anda mempunyai batu hempedu atau halangan saluran hempedu.

Masalah pendarahan: Pengambilan tanaman ini mungkin melambatkan pembekuan darah. Ini mungkin meningkatkan risiko lebam dan pendarahan terhadap individu yang mengalami masalah pendarahan.

Diabetes: Curcumin, sejenis kimia dalam tumbuhan ini, mungkin mengurangkan gula darah pada individu yang menghidap diabetes. Gunakan dengan berhati-hati pada individu yang menghidap kencing manis kerana ia mungkin membuatkan kandungan gula darah menjadi terlalu rendah.

Gangguan perut yang disebut penyakit gastroesophageal reflux (GERD): Kunyit boleh menyebabkan sakit perut pada sesetengah individu. Ia mungkin membuat masalah perut seperti GERD menjadi lebih buruk. Jangan mengambil herba ini jika ia memburukkan gejala GERD.

Keadaan yang sensitif terhadap hormon seperti kanser payudara, kanser rahim, kanser ovari, endometriosis, atau fibroid rahim: Kunyit mengandungi bahan kimia yang disebut curcumin, yang mungkin bertindak seperti hormon estrogen. Secara teorinya, kunyit mungkin membuat keadaan sensitif hormon menjadi lebih buruk. Walau bagaimanapun, beberapa penyelidikan menunjukkan bahawa kunyit mengurangkan kesan estrogen dalam beberapa sel kanser sensitif hormon. Oleh itu, kunyit mungkin mempunyai kesan yang baik terhadap keadaan sensitif hormon. Gunakan secara berhati-hati jika anda mempunyai sebarang keadaan yang mungkin akan menjadi lebih buruk melalui pendedahan kunyit kepada hormon.

Kemandulan: Tumbuhan ini mungkin menurunkan tahap testosteron dan mengurangkan pergerakan sperma apabila diambil melalui mulut oleh lelaki. Ini mungkin mengurangkan kesuburan. Kunyit harus digunakan secara berhati-hati oleh individu yang menginginkan kelahiran bayi.

Kekurangan zat besi: Pengambilan jumlah kunyit yang tinggi mungkin menghalang penyerapan zat besi. Kunyit harus digunakan secara berhati-hati pada individu yang mengalami kekurangan zat besi.

Pembedahan: Kunyit mungkin melambatkan pembekuan darah. Ia mungkin menyebabkan pendarahan tambahan semasa dan selepas pembedahan. Berhenti menggunakan kunyit sekurang-kurangnya 2 minggu sebelum pembedahan yang telah dijadualkan.

Apakah kesan sampingan yang berkemungkinan didapati daripada penggunaan kunyit?

Tumbuhan ini pada kebiasaannya tidak menyebabkan kesan sampingan yang ketara. Walau bagaimanapun, sesetengah individu boleh mengalami:

Keadaan perut yang tidak selesa

Loya

Pening

Cirit-birit

Tidak semua orang mengalami kesan sampingan ini. Mungkin terdapat beberapa kesan sampingan yang tidak disenaraikan di atas. Jika anda mempunyai sebarang kebimbangan mengenai kesan sampingan, sila rujuk pakar herba atau doktor untuk mendapatkan kepastian.

Apakah interaksi yang mungkin saya dapati daripada penggunaan kunyit?

Kunyit mungkin berinteraksi dengan ubat-ubatan semasa anda atau keadaan perubatan. Berundinglah dengan pakar herba atau doktor anda sebelum menggunakannya.

Produk yang mungkin berinteraksi dengan tumbuhan ini termasuklah: Ubat-ubatan yang memperlambat pembekuan darah (ubat Anticoagulant / Antiplatelet)

Kunyit mungkin juga melambatkan pembekuan darah. Pengambilan herba ini bersama-sama dengan ubat-ubatan yang juga memperlambat pembekuan darah mungkin akan meningkatkan peluang untuk mendapat lebam dan pendarahan.

Beberapa ubat-ubatan yang melambatkan pembekuan darah termasuklah aspirin, clopidogrel (Plavix), diclofenac (Voltaren, Cataflam, dan lain-lain), ibuprofen (Advil, Motrin, dan lain-lain), naproxen (Anaprox, Naprosyn dan lain-lain), dalteparin (Fragmin), enoxaparin (Lovenox), heparin, warfarin (Coumadin), dan lain-lain.

Manfaat kunyit terhadap kesihatan

Manfaat kunyit telah diketahui selama beribu-ribu tahun. Tumbuh di seluruh India dan bahagian lain di Asia, kunyit adalah bahan utama dalam serbuk kari. Hari ini, ia ditemui dalam bentuk rempah atau tambahan, dan biasanya digunakan untuk mencerahkan gorengan, kari dan sup. Berikut beberapa sebab mengapa kunyit patut ada di rumah anda.

Membantu meningkatkan ingatan

Penyelidikan yang dijalankan dalam kalangan penduduk Asia mendapati bahawa individu yang makan lebih banyak kari mendapat skor yang lebih tinggi pada ujian fungsi kognitif (ujian yang mengukur ingatan, rentang perhatian, dan sebagainya) berbanding daripada mereka yang tidak makan rempah ratus dengan mencukupi. Para saintis mencatatkan manfaat ini terhasil daripada kunyit, yang merupakan sebahagian daripada utama diet Asia.

Mengelakkan penyakit jantung

Menurut tinjauan 2017 dalam jurnal Farmakologi Penyelidikan, antioksidan tumbuhan ini (curcumin) dan sebatian antiradang boleh membantu melindungi daripada keadaan jantung tertentu, termasuk kardiomiopati kencing manis (penyakit otot jantung), arrhythmia (degupan jantung yang tidak teratur) dan banyak lagi.

Melawan kanser tertentu

Kajian pada tahun 2015 yang diterbitkan dalam jurnal
Molecules
 menyimpulkan bahawa curcumin mungkin mempunyai potensi untuk melawan kanser tertentu. Setakat ini, sebahagian besar kajian ini dijalankan dalam kajian
in vitro
, tetapi ulasan penulis juga mendapati bahawa curcumin telah ditunjukkan untuk mencegah atau melambatkan aktiviti sel ketumbuhan tertentu, termasuk kanser kulit, kanser pencernaan, dan lebih lagi.

Meredakan kesakitan osteoartritis

Menurut Yayasan Arthritis, osteoartritis adalah penyebab utama ketidakupayaan di Amerika Syarikat, yang menjejaskan anggaran 30.8 juta penduduknya. Kajian-kajian pada tahun 2016 mendapati bahawa dengan mengambil curcumin selama 4 minggu, dapat membantu melegakan sakit osteoartritis dalam kalangan individu yang sudah mempunyai keadaan kesan yang sebanding dengan mengambil NSAID atau glukosamin.

Adakah kunyit baik untuk kesihatan kulit?

Memperbaiki kulit

Komponen antioksidan dan antiradang yang terkandung dalam tumbuhan ini dikatakan dapat memberikan kilauan dan cahaya pada kulit serta memulihkan kulit. Ia juga membantu mengurangkan kemerahan akibat jerawat dan memberikan kelegaan pada kulit bermasalah seperti ekzema dan rosacea. Dalam aspek penjagaan kulit, antioksidan dapat membantu menjaga radikal bebas dari memusnahkan sel-sel sihat. Ia sekali gus menghalang hiperpigmentasi, parut, dan masalah kulit jangka panjang yang lain.

Melalui tabiat gaya hidup sihat, herba ini juga boleh dikatakan dapat mengurangkan kanser kulit. Tetapi masih banyak kajian perlu dilakukan.

Anda boleh mencuba membuat masker di rumah untuk melihat keberkesanan tumbuhan ini pada kulit anda. Campur sedikit yogurt Greek, madu dan kunyit, gaul rata dan sapukan pada kulit muka anda. Biarkan selama 15 minit sebelum anda membilasnya dengan air.

Melawan jerawat

Tumbuhan ini sangat berkesan untuk melawan jerawat kerana ia mengandungi antiseptik semula jadi dan membantu mencegah penyebaran bakteria. Ia amat berkesan apabila dicampurkan dengan cuka epal yang mempunyai ciri-ciri astrigen – yang memainkan peranan sama seperti toner biasa.

Dengan fungsi antikeradangan, ia mungkin dapat membantu merawat keradangan jerawat. Ini termasuklah:

Ketumbuhan (cyst)

Nodul

Pustules

Papules

Ekstrak daripada kunyit juga boleh mengurangkan kesan penampakan parut jerawat.

Memperlahankan penuaan

Herba ini mengandungi pigmen curcuminoid yang merangsang gen yang meningkatkan sintesis antioksidan tubuh. Ia akan melindungi sel otak dan kulit dari kerosakan yang disebabkan radikal bebas, dan melambatkan pembentukan kedutan dan garis halus. Penyelidik mencadangkan kunyit sebagai rawatan yang mungkin untuk merawat garis halus dan kedutan. Ia mungkin berfungsi meningkatkan penampilan keseluruhan tekstur kulit, dan menjadikan kedutan kurang kelihatan.

Menyembuhkan luka

Curcumin – komponen yang membuatkan kunyit berwarna oren-kekuningan – yang terdapat dalam tanaman ini dikatakan boleh membantu menyembuhkan luka dengan mengurangkan keradangan dan pengoksidaan. Ia juga mengurangkan tindak balas anda terhadap luka kulit.

Kajian juga menyatakan kunyit boleh memberikan kesan terhadap tisu dan kolagen tubuh. Sekali gus membantu membuatkan luka anda lebih cepat sembuh.

Kurangkan lingkaran gelap

Oleh sebab tanaman ini bersifat antiradang dan bertindak sebagai agen pencerahan kulit, ia sesuai untuk mengurangkan lingkaran gelap bawah mata serta tompokan hitam yang disebabkan sinaran matahari. Ini kerana ia dapat merangsang peredaran darah, sekali gus membantu mengurangkan kegelapan.

Merawat psoriasis

Psoriasis adalah sejenis masalah kulit – muncul tompok putih yang tebal, menyebabkan kegatalan yang serius. Kunyit dikatakan dapat mengawal simptom ini dengan menghalang enzim keradangan dan menurunkan tahap sitokin – yang merangsang keradangan sel.

Menurut Yayasan Psoriasis Kebangsaan, ia boleh digunakan sebagai suplemen atau ditambah ke dalam makanan. Sebaiknya, berbincang dengan pakar sebelum mencuba kaedah ini untuk mendapatkan dos yang lebih tepat.

Merawat parut dan tanda regangan

Sebatian curcumin yang dapat menyerap masuk ke membran sel dan memperbaiki sifat fizikal membran sel – kesannya ia merawat tanda regangan. Anda boleh gabungkan herba ini dengan krim atau yogurt dan sapukan ke bahagian perut dan pinggang sebelum anda mandi. Biarkan selama 20 minit dan bilas dengan bersih semasa mandi. Cara yang sama juga boleh digunakan untuk merawat parut.

Kurangkan pigmentasi

Antara fokus utama kajian berkaitan kunyit adalah hiperpigmentasi. Ia adalah keadaan kulit yang lebih gelap daripada tisu sekeliling biasa. Dalam satu kajian terhadap krim berasaskan kunyit, ia dapat mengurangkan hiperpigmentasi lebih daripada 14 peratus selama 4 minggu.

Walau bagaimanapun, terdapat risiko dalam menggunakan herba ini untuk merawat masalah kulit anda. Sebelum menggunakan kunyit, anda perlu berhati-hati dengan kuantiti yang hendak digunakan, jenis produk dan tindak balas yang mungkin berlaku terhadap ubatan yang anda ambil.

Sebaiknya, elakkan mengambil tanaman ini dalam kuantiti yang besar dan banyak. Cuba sapukan sedikit kunyit pada bahagian bawah lengan anda dan biarkan selama 24 hingga 48 jam untuk melihat sama ada wujud reaksi alahan atau tidak sebelum menggunakannya pada kulit anda.

Baca juga;

Herba yang Boleh Meningkatkan Tekanan Darah

Atasi Sakit Sendi Anda Dengan Herba dan Rempah Berikut

Bolehkah Herba Membantu Anda untuk Hamil?


Varian Esofagus

Definisi

Apa itu Varian Esofagus?

Varian esofagus adalah vena yang tidak normal dan membesar di dalam tiub yang menghubungkan kerongkong dan perut (esofagus). Keadaan ini paling kerap berlaku pada orang yang mempunyai penyakit hati yang serius.

Varian esophagus terjadi apabila aliran darah normal ke hati tersekat disebabkan oleh darah beku atau parut tisu di hati. Untuk mengelilingi sekatan ni, darah mengalir ke saluran darah yang lebih kecil yang tidak direka untuk membawa darah berkapasiti besar. Saluran darah ini boleh bocor atau pecah, yang boleh mengancam nyawa.

Sebilangan ubat dan prosedur perubatan boleh membantu mencegah dan menghentikan pendarahan daripada varian esofagus

Apakah kebarangkalian Varian Esofagus?

Sila berbincang dengan doktor anda untuk mendapatkan maklumat lanjut

Simptom-simptom

Apakah simptom-simptom Varian Esofagus?

Varian esofagus biasanya tidak menunjukkan sebarang tanda-tanda dan simptom kecuali pendarahan berlaku. Tanda-tanda dan simptom pendarahan varian esophagus termasuklah :

Muntah dan terdapat sejumlah darah dalam muntah.

Najis hitam, warna tar atau berdarah.

Pening kepala.

Tidak sedar diri (dalam kes yang teruk)

Doktor anda mungkin mengesyaki varian esofagus jika anda mempunyai tanda-tanda penyakit hati, termasuk :

Warna kuning pada kulit dan mata (penyakit kuning)

Mudah untuk berdarah atau lebam

Pembentukan cecair di dalam perut (ascites)

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang  disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak secara berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Varian Esofagus?

Hati adalah organ yang membersihkan toksin daripada darah. Portal vena membawa darah ke hati. Varian esofagus biasanya berlaku kepada orang yang mempunya penyakit hati. Aliran darah melalui hati menjadi lambat jika terdapatnya penyakit hati. Apabila ini berlaku, tekanan di dalam portal vena naik.

Tekanan darah tinggi di portal vena (hipertensi portal) menolak darah ke dalam saluran darah sekitar, termasuk saluran di esofagus. Saluran darah ini mempunyai dinding yang nipis dan berdekatan dengan permukaan. Darah tambahan akan menyebabkan saluran berkembang dan bengkak. Varian juga boleh terjadi di dalam saluran darah yang kecil di bahagian atas perut.

Sekiranya tekanan yang disebabkan oleh darah tambahan ini menjadi terlalu tinggi, varian boleh pecah dan berdarah. Perdarahan adalah kes kecemasan yang memerlukan rawatan segera. Pendarahan yang tidak terkawal boleh mengakibatkan kejutan dan kematian.

Faktor-faktor Risiko

Apakah yang meningkatkan risiko saya kepada Varian Esofagus?

Tidak semua orang yang mempunyai varian esofagus akan mengalami pendarahan. Faktor-faktor yang meningkatkan risiko pendarahan termasuk :

Tekanan darah portal yang tinggi. Semakin tinggi tekanan portal, semakin besar risiko pendarahan.

Varian yang besar. Risiko pendarahan meningkat dengan saiz varian.

Penyakit hati yang teruk. Cirrhosis yang sudah lanjut atau kerosakkan hati boleh meningkatkan risiko.

Penggunaan alkohol yang berterusan. Untuk pesakit yang mempunyai varices yang disebabkan alkohol, minum secara berterusan boleh meningkatkan risiko pendarahan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Varian Esofagus didiagnosis?

Sekiranya anda mengalami cirrhosis, doktor melakukan ujian pemeriksaan kepada anda untuk varian esofagus apabila anda disyaki. Berapa kerap anda akan menjalani ujian pemeriksaan bergantung kepada keadaan anda. Ujian utama yang digunakan untuk pemeriksaan varian esofagus adalah :

Ujian endoskopi. Prosedur yang dipanggil sebagai endoskopi gastrousus atas adalah kaedah utama pemeriksaan untuk varian. Doktor anda akan memasukkan tiub yang nipis, fleksibel, tiub bernyala (endoskopi) melalui mulut anda dan ke dalam esofagus, perut dan permulaan usus kecil anda (duodenum). Doktor akan mencari vein yang mengembang, mengukur, jika didapati, dan memeriksa garis merah dan bintik merah, yang ini biasanya menunjukkan risiko pendarahan yang ketara. Rawatan boleh dilakukan semasa pemeriksaan.

Ujian imej. Pemeriksaan CT abdomen dan ultrasound Doppler  saluran darah splenik dan portal boleh mencadangkan kehadiran varian esofagus.

Endoskopi kapsul. Dalam ujian ini, anda akan menelan kapsul berukuran vitamin yang mengandungi kamera kecil, yang mengambil gambar esofagus semasa ia melalui saluran pencernaan anda. Ini mungkin menjadi pilihan untuk orang yang tidak mampu atau tidak mahu membuat ujian endoskopi. Teknologi ini lebih mahal daripada ujian endoskopi biasa dan tidak tersedia..

Bagaimana pesakit Varian Esofagus dirawat?

Matlamat utama dalam merawat varian esofagus adalah untuk mencegah pendarahan. Pendarahan varian esofagus boleh mengancam nyawa. Jika pendarahan berlaku, rawatan boleh dilakukan untuk menghentikan pendarahan.

Rawatan untuk mencegah pendarahan

Rawatan untuk menurunkan tekanan darah dalam vena portal boleh mengurangkan risiko pendarahan varian esofagus. Rawatan termasuklah :

Ubat untuk mengurangkan tekanan pada vein portal. Sejenis ubat tekanan darah yang dipanggil beta blocker boleh membantu mengurangkan tekanan darah di vena portal anda, mengurangkan kemungkinan pendarahan. Ubat-ubat ini termasuklah propranolol (Inderal, Innopran) dan nadolol (Corgard).

Menggunakan band elastik untuk mengikat pendarahan pada vein. Sekiranya varian esofagus anda mempunyai risiko tinggi untuk berdarah, doktor anda mungkin mengesyorkan prosedur yang disebut sebagai ligation band.

Menggunakan endoskopi, doktor menarik varian dan membungkusnya dengan jalur anjal, yang pada dasarnya “mencekik’ vein supaya mereka tidak boleh berdarah.

Esofagus ligation band membawa risiko komplikasi yang kecil, seperti parut pada esofagus.

Rawatan jika pendarahan berlaku

Pendarahan varian boleh mengancam nyawa, dan rawatan segera adalah sangat diperlukan. Rawatan yang digunakan untuk menghentikan pendarahan dan membalikkan kesan kehilangan darah termasuklah :

Menggunakan band elastik untuk mengikat pendarahan vein.

Ubat untuk melambatkan aliran darah ke vena portal. Ubat yang dipanggil octreotide (Sandostatin) sering digunakan bersama terapi endoskopi untuk melambatkan aliran darah dari organ dalaman ke vena portal. Ubat ini biasanya berterusan selama lima hari selepas pendarahan.

Mengalihkan aliran darah dari vena portal. Doktor anda mungkin mengesyorkan prosedur yang dikenali sebagai  transjugular intrahepatic portosystemic shunt (TIPS) untuk meletakkan shunt. Shunt adalah tiub kecil yang diletakkan di antara vena portal dan vena hati, yang membawa darah dari hati ke jantung anda. Shunt mengurangkan tekanan dalam vena portal dan sering menghentikan pendarahan dari varian esofagus. Tetapi TIPS boleh menyebabkan komplikasi yang serius, termasuk kegagalan hati dan kekeliruan mental, yang boleh terjadi apabila toksin yang biasanya akan ditapis oleh hati melalui shunt langsung ke aliran darah. TIPS terutamanya digunakan apabila semua rawatan lain gagal atau sebagai langkah sementara kepada pesakit yang menunggu untuk melakukan pemindahan hati.

Mengembalikan jumlah darah. Anda mungkin menjalani pemindahan darah untuk menggantikan darah yang hilang dan faktor pembekuan untuk menghentikan pendarahan.

Mencegah jangkitan. Terdapat peningkatan risiko jangkitan pendarahan berlaku, jadi anda mungkin diberi antibiotik untuk mencegah jangkitan.

Menggantikan hati yang sakit dengan yang sihat. Transplantasi hati adalah pilihan untuk orang yang mengalami penyakit hati yang teruk atau mereka yang mengalami pendarahan berulang kali disebabkan varian esofagus. Walaupun pemindahan hati sering kali berjaya, bilangan orang yang menunggu transplantasi jauh melebihi organ yang ada.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Varian Esofagus?

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Masalah Gigi Dialami Penghidap Diabetes

Diabetes boleh memberi kesan kepada seluruh tubuh termasuk mulut anda.
Menjaga gigi dan mulut adalah sangat penting jika anda menghidap diabetes, kerana keadaan ini mengakibatkan risiko
jangkitan oral
 yang lebih besar dan selalunya melambatkan proses penyembuhan.

Gigi belubang dan penyakit gusi

Sama ada anda mempunyai diabetes jenis I atau II, menguruskan p gula dalam darah adalah perkara penting. Semakin tinggi paras gula darah anda, semakin tinggi risiko masalah gigi.

i. Kerosakan gigi (berlubang)

Mulut anda secara semulajadi mempunyai pelbagai jenis bakteria. Apabila kanji dan gula dalam makanan dan minuman berinteraksi dengan bakteria, satu filem melekit dikenali sebagai bentuk plak pada gigi anda. Asid di plak menyerang permukaan gigi anda (enamel dan dentin). Ini boleh menyebabkan gigi berlubang.

ii. Penyakit gusi awal (gingivitis)

Diabetes mengurangkan keupayaan anda untuk melawan bakteria. Sekiranya anda tidak mengeluarkan plak dengan memberus gigi dan flos harian, ia akan mengeras di bawah garis gusi dan menjadi bahan yang dipanggil tartar (kalkulus). Semakin lama plak dan tartar kekal pada gigi, ia semakin merengsa ginggiva iaitu bahagian gusi di sekitat pangkal gigi. Ketika ini gusi menjadi dan berdarah dengan mudah. Ini adalah gingivitis.

iii. Penyakit gusi lanjutan (periodontitis)

Jika yang tidak dirawat, gingivitis boleh membawa kepada jangkitan yang lebih serius yang disebut periodontitis, yang merosakkan tisu lembut dan tulang yang menyokong gigi anda. Akhirnya, periodontitis menyebabkangigi menjadi lemah dan tercabut daripada gusi dan tulang rahang anda.

Periodontitis cenderung menjadi lebih teruk dalam kalangan orang yang menghidap diabetes kerana kencing manis mengurangkan keupayaan untuk menahan jangkitan dan melambatkan penyembuhan. Jangkitan seperti periodontitis juga boleh menyebabkan paras gula dalam darah meningkat, yang menyebabkan diabetes lebih sukar untuk dikawal. Mencegah dan merawat periodontitis boleh membantu meningkatkan kawalan gula dalam darah.

Seriawan (Thrush)

Thrush adalah jangkitan kulat yang boleh berlaku di dalam mulut. Orang yang mempunyai kawalan gula dalam darah yang lemah lebih cenderung untuk mendapatinya. Tanda-tanda thrush oral termasuk tompokan putih di dalam mulut, kemerahan lidah dan kulit di hujung bibir pecah.

Rawatan gigi dan paras gula dalam darah

Sekiranya anda menggunakan ubat-ubatan yang boleh menyebabkan hipoksia, seperti insulin atau sulphonylureas, bincang dengan doktor gigi atau doktor anda untuk mengetahui sama ada ubat anda perlu ditukar atau sebaliknya dan temujanji anda untuk rawatan pergigian perlu disusun agar sesuai dengan rawatan diabetes.

Paras gula dalam darah yang tinggi boleh menjejaskan masa gusi untuk sembuh. Sebagai contoh, jika anda mencabut gigi, ia mengambil masa yang sangat lama untuk sembuh, anda perlu segera menghubungi doktor gigi anda untuk mendapatkan nasihat.

Tip penjagaan harian gigi

Pastikan gula dalam darah anda hampir normal.

Sekiranya mulut yang kering, cuba cuci mulut tanpa alkohol.

Berus gigi selepas makan. Tunggu sekurang-kurangnya 30 minit selepas makan sebelum memberus gigi untuk melindungi mana-mana enamel gigi yang telah dilembutkan dengan asid dalam makanan.

Gunakan berus gigi dengan bulu lembut.

Flos sekurang-kurangnya sekali sehari.

Bilas setiap hari dengan ubat kumur antiseptik.

Jika anda memakai gigi palsu, keluarkannya dan bersihkannya setiap hari. Jangan tidur bersamanya.

Jika anda merokok, bincang dengan doktor tentang cara-cara untuk berhenti merokok.


Stres Boleh Pulih Dengan 5 Cara Ini, No #3 Itu Paling Berkesan, Cubalah!

Adakah anda pernah rasa yang anda tidak berdaya untuk melakukan apa-apa tentang stres yang anda hadapi? Banyak cara atasi stres yang orang lain cadangkan tapi tak berkesan?

Seni menguruskan stres semuanya terletak pada
penguasaan anda terhadap pemikiran, gaya hidup, emosi dan cara menyelesaikan masalah.

Hasilnya, terdapat banyak cara hilangkan stres dan mengawal semula kehidupan anda tidak kira sesusah mana kehidupan yang anda alami.

Untuk mendapatkan lebih banyak info berkenaan kesihatan kulit, anda boleh klik
di sini
.

Apa itu stres?

Tekanan berlaku apabila anda merasakan bahawa keinginan anda mengatasi kemampuan diri. Sebahagian tekanan boleh menjadi perangsang yang memotivasikan diri untuk menempuhi situasi sukar seperti peperiksaan ataupun tarikh tamat tempoh sesuatu kerja.

Namun,
tekanan yang  melampau boleh memberikan kesan negatif kepada kesihatan anda
. Ia boleh menjejaskan sistem neuroendokrin, imun, kardiovaskular, dan saraf tunjang.

Berikut adalah lima cara atasi stres secara sihat, yang telah dibuktikan oleh kajian psikologi bahawa ia mampu mengurangkan tekanan sama ada jangka masa pendek atau panjang.

5 cara atasi stres

#1. Elakkan diri dari punca stres

Apabila anda mengelakkan diri dari punca stres tersebut, anda akan mempunyai masa untuk melakukan perkara lain.
Ini akan membantu anda untuk memperoleh kemahiran baru atau untuk mengurangkan rasa lemas dengan masalah yang ada.

Meluangkan masa untuk diri sendiri selama 20 minit sudah cukup membantu.

#2. Bersenam

Kita selalu mendengar manfaat yang diperolehi daripada rutin senaman berkala
. Cukup sekadar 30 minit berjalan, berlari, melakukan yoga di semasa dalam tempoh stres boleh memberi kesan segera yang berkekalan sehingga beberapa jam.

#3. Cara atasi stres: senyum dan gelak

Sistem saraf kita berhubung antara emosi dan ekspresi muka.

Oleh itu,
sewaktu dalam keadaan stres, kita akan mempamerkan muka stres
. Senyum dan gelak boleh membantu mengurangkan sedikit tekanan dan masalah yang dihadapi.

Carilah aktiviti atau teman yang mampu memberikan aura kegembiraan buat anda.

#4. Dapatkan sokongan sosial

Hubungi rakan anda, ahli keluarga ataupun carilah pakar psikologi. Berkongsi perkara yang membuatkan anda tertekan bersama dengan orang lain membantu melegakan tekanan anda.

Jika anda berasa tidak selesa untuk orang sekeliling tahu akan masalah yang anda hadapi, anda boleh berjumpa dengan pakar psikologi ataupun menghubungi talian percuma yang dikendalikan oleh sukarelawan.

Namun, sangat penting bagi anda untuk memilih rakan yang dipercayai bagi meluahkan masalah anda.

#5. Bertafakur

Bertafakur boleh membantu mengatasi stres dengan menenangkan minda dan tubuh anda supaya tetap foku
s. Ia juga membantu untuk mencipta satu ruang di antara pemikiran dan reaksi supaya anda tidak terus-menerus melakukan perkara yang tidak berfaedah.

Apabila bertafakur, manusia boleh melegakan perasaan
yang menyebabkan tubuh fizikalnya tertekan
. Seperti senaman, kajian telah menunjukkan bahawa bertafakur sebentar boleh memberikan kelegaan segera kepada diri.

Perkara yang membuatkan seseorang stres
 mungkin tidak memberikan tekanan yang sama pada orang lain. Dengan menemui cara hilangkan stres yang positif dan sihat, banyak kesan-kesan buruk pada kesihatan dapat dielakkan.

Konklusi

Menguruskan tekanan sangat penting untuk anda, bukan sahaja dari sudut emosi, tetapi fizikal dan mental juga.

Jika anda merasakan cara atasi stres yang anda cuba tidak berkesan dan keadaan anda menjadi lebih teruk, sila berunding dengan doktor anda untuk mendapatkan khidmat nasihat.


Tanda, Punca & Kaedah Rawatan Untuk Wanita Sukar Hamil

Bagi wanita yang belum lagi mendapat zuriat, pasti tertanya-tanya apakah penyebab susah hamil padahal haid lancar. Untuk pengetahuan anda, kadangkala isu sukar hamil ini bukan sahaja melibatkan kesuburan wanita, tetapi juga beberapa faktor lain.

Boleh jadi ia berpunca daripada ketidaksuburan pasangan atau gabungan beberapa punca yang menyebabkan wanita sukar untuk hamil.

Namun, ada beberapa kaedah rawatan yang tersedia bagi mengembalikan kesuburan wanita agar mudah untuk hamil.

Untuk mendapatkan lebih banyak info tentang Cabaran Ketika Hamil, sila dapatkannya
di sini.

Tanda-tanda kemandulan pada wanita

Tanda terbesar untuk mengetahui sama ada seseorang wanita itu mandul atau tidak adalah melalui kehamilan.

Ramai wanita yang mungkin tertanya-tanya penyebab susah hamil padahal haid lancar.

Sekiranya seseorang wanita itu tidak hamil walaupun sudah kerap kali melakukan hubungan seks tanpa perlindungan bersama pasangan, ia mungkin tanda wujudnya masalah pada kesuburan wanita tersebut.

Ini boleh berlaku walaupun haid wanita tersebut tidak mempunyai masalah.

Namun, tidak dinafikan bahawa ada juga kes di mana wanita yang mandul
akan menunjukkan simptom gangguan kitaran haid.

Punca wanita susah hamil

Masalah ketidaksuburan boleh berlaku kepada lelaki dan juga wanita. ⅓ daripada keseluruhan kes kemandulan berpunca daripada kaum lelaki.

⅓ lagi berpunca daripada masalah kesuburan wanita. Bakinya pula berpunca daripada kedua-dua pihak atau tiada sebab yang jelas mengapa ia boleh berlaku.

Bagi wanita, penyebab susah hamil padahal haid lancar boleh disebabkan oleh beberapa punca seperti berikut:

#1. Endometriosis

Endometriosis adalah keadaan di mana tisu endometrium tumbuh di luar rahim
. Ia boleh menjejaskan fungsi ovari, rahim serta tiub fallopio yang akhirnya menjejaskan proses kehamilan.

#2. Gangguan ovulasi

Kaum wanita juga mungkin mengalami beberapa gangguan atau keadaan yang menjejaskan proses penghasilan telur daripada ovari.

Ini termasuklah gangguan hormon seperti sindrom ovari polisistik (PCOS)
, hipertiroidism, hipotiroidism, gangguan pemakanan dan juga pertumbuhan tumor.

#3. Awal menopaus

Keadaan ini berlaku apabila ovari wanita
telah berhenti menghasilkan telur dan tiada kitaran sebelum berumur 40 tahun.

Ia mungkin berpunca daripada beberapa keadaan seperti penyakit sistem imun, keadaan genetik dan kesan rawatan kemoterapi atau radiasi.

#4. Kecacatan pada rahim atau serviks

Ia berlaku apabila terdapatnya kecacatan pada serviks wanita,
kewujudan polip dalam rahim atau bentuk rahim.

Tumor yang wujud dalam dinding rahim boleh menyekat tiub fallopio dan menghalang telur daripada melekat pada rahim.

#5. Lekatan pada pelvis

Lekatan pelvis bermaksud tisu parut yang boleh mencantumkan beberapa organ yang terbentuk selepas seseorang wanita itu mengalami jangkitan pelvis.

Ia juga boleh berlaku akibat daripada usus buntu,
endometriosis, pembedahan perut atau pelvis.

#6. Sekatan pada tiub fallopio

Sekatan yang berlaku pada tiub fallopio ini boleh disebabkan oleh keradangan (salpingitis).

Ia boleh berpunca akibat daripada keradangan pelvis,
 endometriosis dan lekatan pelvis.

#7. Kanser

Sesetengah rawatan dan jenis kanser terutamanya kanser yang berkaitan dengan sistem pembiakan manusia sememangnya boleh menjejaskan kesuburan wanita.

Kaedah rawatan

Terdapat beberapa kaedah rawatan yang boleh digunakan bagi merawat masalah ketidaksuburan dalam kalangan wanita.

Kaedah rawatan ini dilaksanakan bergantung kepada punca kemandulan, tempoh individu tersebut menjadi mandul, umur serta kaedah yang dipilih.

Antara kaedah rawatan yang boleh dilakukan oleh wanita mandul ialah:

#1. Inseminasi intrauterin atau IUI

Bagi kaedah ini,
sperma pasangan anda yang sihat akan diletakkan terus ke dalam rahim pada ketika ovari sedang melepaskan telur.

Tempoh masa IUI dapat diselaraskan dengan kitaran normal haid atau dengan ubat kesuburan.

#2. Menggalakkan kesuburan dengan menggunakan ubat

Kaedah ini adalah antara cara utama yang digunakan untuk merawat masalah kemandulan dalam kalangan wanita.

Ubat-ubatan ini berfungsi dengan cara mengawal dan menggalakkan penghasilan telur atau ovulasi.

Anda perlu mendapatkan maklumat lanjut berkenaan pilihan ubat kesuburan dengan doktor.

Ini kerana setiap ubat mempunyai faedah dan kesan sampingan yang tersendiri.

#3. Melakukan pembedahan bagi mengembalikan kesuburan

Ada beberapa masalah dalam rahim yang boleh dirawat melalui kaedah pembedahan.

Antaranya seperti pertumbuhan polip
, septum rahim, tisu parut intrauterin serta beberapa jenis fibroid.

Bagi kes endometriosis, fibroid bersaiz besar atau lekatan pelvis, pembedahan laparoskopi atau pembedahan dengan belahan yang lebih besar akan diperlukan.

#4. Kaedah persenyawaan
in vitro
 (IVF)

Ini adalah antara kaedah untuk mendapatkan anak paling terkenal pada masa ini.

Bagi kaedah IVF, telur wanita serta sperma lelaki yang sihat dan matang akan disuburkan di dalam makmal dengan menggunakan piring petri atau tabung uji.

Kemudian, embrio yang telah terbentuk akan disenyawakan semula ke dalam rahim setelah beberapa hari di dalam makmal.

[health_tool_article id=’32211″]

Kesimpulan

Kini anda telah mengetahui beberapa penyebab susah hamil padahal haid lancar.

Ia tidak semestinya berpunca daripada wanita dan bukanlah kerana satu sebab sahaja.

Oleh itu, jika anda ingin mendapatkan rawatan kesuburan wanita, ia akan ditentukan mengikut punca yang menyebabkan kemandulan anda.


Selalu Cirit-birit? Cuba Minum Susu Kultur, Ada 9 Kebaikan Termasuk Buat Ibu Hamil

Pasti anda pernah minum susu kultur, kan? Tetapi benarkah ia menawarkan manfaat buat kesihatan badan? Ini penjelasan yang perlu anda ketahui.

Untuk mendapatkan lebih banyak info tentang Sistem Penghadaman, sila dapatkannya
di sini.

Apa itu susu kultur?

Turut dikenali sebagai susu fermentasi, ia adalah produk tenusu yang diperam dengan sejenis bakteria dikenali sebagai Lactobacilli atau Bifidobacteria.

Fermentasi bermaksud sebahagian daripada susu tersebut dicerna oleh bakteria.

Ia secara tidak langsung menjadikan produk susu ini lebih mudah diproses oleh
sistem pencernaan
 badan.

Ini terutamanya bagi individu yang mempunyai alahan susu atau
intoleransi laktosa
.

Proses fermentasi yang dilakukan juga dapat meningkatkan tempoh masa ketahanan susu ini daripada basi.

Umumnya, susu kultur adalah sejenis minuman yang sangat popular di negara seperti Jepun.

Tetapi apakah kebaikan sebenar susu yang melalui proses fermentasi ini?

9 kebaikan susu kultur untuk kesihatan badan

Produk tenusu kultur ini dikatakan sangat baik untuk usus. Ini kerana ia dipercayai mampu meningkatkan tahap kesihatan badan.

Berikut adalah antara beberapa kebaikan minuman kultur ini untuk kesihatan, iaitu:

1. Masalah cirit-birit

Cirit-birit kesan ubat antibiotik

Produk tenusu kultur ini juga dikatakan dapat mengurangkan masalah sembelit bagi individu yang
mengambil ubat antibiotik.

Beberapa penyelidikan menunjukkan bahawa pengambilan susu fermentasi yang mengandungi bakteria Lactobacillus dan Bifidobacterium mengurangkan risiko terkena cirit-birit semasa mengambil antibiotik.

Cirit-birit pada kanak-kanak

Penyelidikan awal menunjukkan bahawa meminum susu yang diperam dengan Lactobacillus casei mengurangkan tahap
cirit-birit pada bayi dan kanak-kanak.

Kajian awal lain juga mendapati penggunaan produk susu fermentasi khusus – mengandungi pelbagai jenis bakteria – dapat mengurangkan jangka masa yang diperlukan untuk menghentikan cirit-birit pada kanak-kanak berumur 6 bulan hingga 5 tahun.

Cirit-birit akibat rotavirus

Beberapa bukti menyarankan pengambilan minuman susu Lactobacillus ini pada kanak-kanak dengan cirit-birit kesan rotavirus selama 5 hari akan dapat mengurangkan tempoh kesakitan mengalaminya.

2. Demam hay

Berdasarkan beberapa penyelidikan menunjukkan bahawa susu fermentasi yang mengandungi Lactobacillus acidophilus mungkin dapat mengurangkan masalah
hidung berair
 pada individu dewasa yang mengalami demam Hay – alahan bermusim.

Dalam sesetengah kajian mengatakan, produk tenusu kultur ini dikatakan dapat mengurangkan risiko untuk mengalami demam Hay kanak-kanak dan remaja.

3. Kurangkan risiko ekzema (dermatitis atopik), antara kebaikan
susu kultur untuk ibu mengandung

Anda sedang hamil? Apa kata amalkan minuman kultur.

Daripada hasil kajian mendapati bahawa meminum susu fermentasi yang mengandungi pelbagai jenis bakteria
semasa kehamilan
 dan setelah melahirkan mengurangkan kemungkinan anak kecil mengalami ekzema.

4. Selesema

Antara kebaikan susu fermentasi untuk kesihatan badan adalah ia dapat membantu mencegah
masalah selesema
 bagi kanak-kanak prasekolah.

Sesetengah produk tenusu kultur lain juga dapat membantu mengatasi selesema pada individu dewasa.

5. Saluran pencernaan

Jangkitan saluran pencernaan yang berpunca daripada bakteria
Helicobacter pylori
atau H. pylori boleh menyebabkan ulser.

Namun melalui kajian yang dilakukan mendapati, pengambilan produk tenusu kultur yang mengandungi pelbagai jenis bakteria setiap hari selama 12 hingga 16 minggu bagus untuk kesihatan badan.

Ini kerana ia dapat memperbaiki gejala perut yang disebabkan jangkitan H.pylori.

Manakala daripada hasil penyelidikan lain pula, menunjukkan bahawa mengambil produk susu fermentasi tertentu semasa menggunakan antibiotik untuk jangkitan H. pylori akan mempercepatkan proses penyembuhan.

6. Tekanan darah tinggi

Hasil daripada beberapa kajian mencadangkan bahawa susu kultur dapat menurunkan tekanan darah sistolik (nombor pertama) tetapi tidak diastolik (nombor kedua) pada individu yang mengalami
tekanan darah tinggi.

7. Sindrom kerengsaan usus (IBS)

Masalah kerengsaan perut yang dialami untuk tempoh jangka panjang boleh meningkatkan risiko untuk mengalami
sindrom kerengsaan usus (IBS).

Beberapa kajian menyarankan pengambilan susu fermentasi 2x sehari selama tempoh 4 minggu dapat mengurangkan gejala IBS, termasuk rasa kesakitan dan gas.

Baca juga:

8. Intoleransi laktosa

Ada masalah untuk mencerna laktosa gula dengan betul? Mungkin pengambilan produk tenusu kultur dapat membantu mengatasi masalah itu.

Ini kerana hasil daripada beberapa penyelidikan menunjukkan, mengambil susu fermentasi yang mengandungi Lactobacillus casei dan Lactobacillus acidophilus mengurangkan kembung, cirit-birit, dan kesakitan pada individu yang mengalami
intoleransi laktosa
.

9. Kesan pendedahan radiasi

Susu yang menjalani proses fermentasi juga baik dalam membantu merawat masalah kesihatan kesan
pendedahan radiasi.

Hasil kajian mencadangkan pengambilan minuman yang mengandungi Lactobacillus acidophilus bermula 5 hari sebelum rawatan dengan radiasi mengurangkan cirit-birit dan kesan sampingan perut lain.

Minuman ini juga dikatakan dapat mengurangkan ketidakselesaan perut selepas rawatan radiasi.

Mencantikkan kulit

Selain manfaat kesihatan badan yang disenaraikan di atas, minuman kultur juga dipercayai menawarkan
kebaikan untuk kulit.

Semakin banyak bukti menunjukkan bahawa pengambilan produk susu yang dikultur dengan bakteria probiotik bukan sahaja dapat membantu anda mendapatkan usus sihat, tetapi juga keadaan kulit yang baik.

Malahan, saintis telah lama mengetahui bahawa kesihatan usus dan kulit adalah saling berkaitan.

Pun begitu, masih banyak kajian yang diperlukan untuk mengesahkan mengenai manfaat susu kultur pada kesihatan badan serta kulit.

Tetapi tiada salahnya andai anda menjadikan
minuman susu
 fermentasi ini sebagai amalan harian.

Namun jika terdapat keraguan mengenai kesesuaian pengambilan minuman ini dengan keadaan kesihatan anda, dapatkan rujukan dan nasihat daripada doktor terlebih dahulu, okay?


Nak Anak Anda Aktif? Jom Cuba 7 Aktiviti Mudah Ini Bersama, Pasti Seronok!

Amalan gaya hidup sihat
 adalah antara cara untuk mengekalkan kesihatan pada tahap terbaik. Jadi bagaimana untuk menggalakkan si kecil anda melakukan aktiviti fizikal anak ya?

Untuk mendapatkan lebih banyak informasi tentang Keibubapaan, anda juga boleh klik
di sini.

Kepentingan aktiviti fizikal anak bersama ibu bapa

Bagi kebanyakan individu dewasa,
apabila bercakap tentang bersenam
, pastinya terbayangkan bersenam di gim, berlari di atas
 treadmi
l
l
, atau mengangkat berat, kan?

Tetapi aktiviti fizikal anak bermaksud bermain dan aktif beraktiviti ringan sahaja!

Anak-anak bersenam ketika mereka mengikuti kelas senaman di sekolah, semasa rehat, dalam latihan bola sepak, ketika bermain kejar-kejar mahupun ketika
menunggang basikal
.

Setiap kanak-kanak boleh mendapat manfaat dengan melakukan
 aktiviti fizikal prasekolah
 dan sekolah rendah atau menengah.

Bagi kanak-kanak yang aktif
 mereka mungkin mampu mempunyai:

Otot dan tulang yang lebih kuat

Bentuk badan lebih seimbang

Kurang berisiko
mempunyai berat badan berlebihan

Menurunkan risiko untuk menghidap
diabetes jenis 2

Menurunkan tekanan darah dan tahap kolesterol darah

Berpandangan lebih baik tentang kehidupan

Selain menikmati manfaat kesihatan daripada senaman yang teratur, mengamalkan gaya hidup sihat dan aktiviti fizikal ini juga dapat
membantu melatih
 anak untuk tidur dengan lebih baik
.

Mereka dapat bertindak balas dengan lebih baik dalam menangani cabaran fizikal dan emosi.

Galakkan si kecil buat aktiviti fizikal anak!

Menggabungkan aktiviti fizikal dengan
 diet pemakanan yang sihat
 adalah kunci gaya hidup sihat.

Berikut adalah beberapa petua untuk memotivasikan anak mengamalkan hidup aktif:

Bantu anak-anak anda melakukan pelbagai aktiviti yang sesuai dengan usia

Tetapkan jadual biasa untuk aktiviti fizikal

Jadikan hidup aktif sebagai sebahagian daripada kehidupan seharian, seperti menaiki tangga dan bukannya lif

Jadi contoh kepada anak dalam mengamalkan gaya hidup yang lebih sihat. Mulakan menjadi model teladan positif untuk keluarga anda

Bersikap aktif bersama keluarga

Jadikan senaman sebagai sesuatu aktiviti yang menyeronokkan, pastinya ia akan membuatkan anak mahu melakukannya lagi

Anda boleh latih si kecil di rumah sahaja?

Memandangkan sekarang masih lagi wujud kerisauan dan kebimbangan tentang jangkitan COVID-19, apa kata anda bersama anak lakukan senaman di rumah sahaja?

Berikut adalah 7 latihan aktiviti fizikal anak untuk ibu bapa cuba bersama:

 Lompat tali

Lompat tali atau
 skipping,
 adalah
 salah satu senaman paling asas
 dan sering dipandang remeh oleh kebanyakan individu dewasa dan juga kanak-kanak.

Pun begitu, apa yang tidak diketahui, aktiviti yang tidak memerlukan intensiti fizikal kuat ini adalah tulang belakang kepada larian dan
juga lompatan
.

 Mountain Climbers

Berada dalam posisi seperti ingin melakukan tekan tubi (
push-up)
, kemudian secara berganti-ganti bawakan lutut sehingga ke paras siku.

Anda boleh lakukannya sama ada kepada sisi siku yang sama atau secara bersilang.

Idea utamanya adalah untuk
 bergerak pantas dan mengeluarkan peluh
!

 Lompat bintang

Kanak-kanaklah paling suka senaman ini. Tetapi jangan pandang remeh, ia boleh menyebabkan
anak anda tidak cukup nafas
 jika tidak kena gayanya.

Untuk melakukan aktiviti fizikal ini, berdiri tegak kemudian melompat dengan menepuk tangan ke udara.

Jangan lupa bukakan kaki dan depakan tangan sehingga kelihatan seperti ‘X’ di udara!

 Squats

Anak-anak dilahirkan sebagai individu
 yang boleh melakukan senaman
squats
secara semula jadi.

Cuba bertanding, siapa yang boleh membengkokkan kaki dengan paling lama atau paling banyak dalam tempoh 60 saat.

Untuk melakukan senaman ini dengan betul, pastikan anda berdiri dengan membuka kaki selaras dengan lebar bahu. Kemudian, bengkokkan kaki secara perlahan.

Pastikan tangan lurus semasa kaki dibengkokkan ya?

 Frog pose

Posisi senaman ini dapat menguatkan pergelangan kaki, meningkatkan kelenturan pada pinggul, dan memanjangkan tulang belakang.

Selain itu, ia juga membantu
melancarkan lagi sistem pencernaan
.

Caranya dengan berada pada kedudukan lutut di lantai, kemudian lebarkan bukaan antara lutut. Tapi pastikan anda selesa dengan bukaan lutut tersebut. Halakan jari kaki keluar.

Selaraskan pinggul dengan bukaan lutut.

Bahagian siku tangan pula diletakkan pada bahagian depan dan tepukkan tangan semasa melakukan tekanan pada lutut.

 Child’s pose

Dalam amalan gaya hidup sihat
, posisi senaman ini dikatakan dapat mengaktifkan
sistem saraf
parasimpatik serta membolehkan badan berehat dan mencerna.

Untuk melakukan senaman ini, anda perlu duduk di atas tumit dengan jari kaki menyentuh punggung.

Bongkokkan badan secara perlahan sehingga dada menyentuh paha. Kemudian luruskan tangan ke hadapan dan bukakan tapak tangan. Pastikan dahi juga menyentuh lantai.

 Bear walk

Turut merupakan antara posisi aktiviti fizikal kegemaran kanak-kanak.

Bongkokkan badan sehingga berat badan berada pada tapak tangan dan kaki. Kemudian, bengkokkan kaki
dan merangkak seperti beruang
!

Lakukan dengan menggerakkan sisi tangan dan kaki yang sama. Kemudian lakukan secara bersilang.

Jadi, kini tiada lagi alasan untuk anda melakukan aktiviti fizikal anak bersama di rumah. Selamat mencuba!


Pikat Hati Isteri, Ini 7 Cara Terbaik Suami Boleh Lakukan

Kehidupan berumah tangga banyak cabarannya. Kunci kepada kekuatan pertalian suami isteri terletak kepada keintiman emosi di antara satu sama lain.

Tanpanya, sebuah institusi rumah tangga sukar untuk dipertahankan. Keintiman emosi bukanlah komponen yang mudah untuk dikekalkan.

Ia memerlukan persefahaman, kerjasama dan keinginan untuk belajar daripada kesilapan demi kebaikan pasangan.

Namun, tidak dapat dinafikan, kadangkala kita berasa letih dengan kerenah pasangan
. Ini sedikit sebanyak boleh menyebabkan keintiman tersebut hilang sedikit demi sedikit.

Jika dibiarkan berlarutan, ia boleh menjurus kepada hilangnya rasa sayang dan berupaya untuk menjadi punca kepada putusnya hubungan suami isteri.

Artikel ini akan memberikan 7 tip kepada sang suami untuk tingkatkan keintiman emosi bersama dengan isteri tercinta. Teruskan membaca untuk mengetahuinya dengan lebih lanjut.

1. Akui masalah hubungan intim dengan pasangan

Perkara pertama yang perlu anda fahami adalah hubungan intim di antara suami dan isteri merupakan tunjang kepada kebahagiaan rumah tangga.

Jika anda mengalami masalah berkaitan dengan
keintiman di antara anda dan sang isteri
, perkara pertama yang perlu dilakukan adalah memperakui masalah tersebut.

Banyak pasangan yang cuba menafikannya walaupun rumah tangga mereka suram tanpa keintiman emosi dan fizikal di antara suami dan isteri.

Hakikatnya, jika anda tidak mahu menerima kenyataan, anda tidak akan terdetik untuk mencari jalan penyelesaian.

2. Kurangkan penggunaan alat elektronik untuk tingkatkan keintiman emosi

Keintiman emosi bergantung kepada kualiti interaksi manusia. Tidak dapat dinafikan bahawa
peralatan elektronik boleh menjadi penghalang kepada hubungan intim di antara suami isteri
.

Membalas emel kerja, menggunakan media sosial dan melayan video di saluran YouTube boleh menjadi tabiat buruk yang menyukarkan kita untuk berkomunikasi dengan individu lain.

Keintiman emosi bergantung kepada keinginan anda untuk terus mengambil berat tentang pasangan anda. Kadangkala, mereka memerlukan pendengar yang setia selepas melalui hari yang memenatkan.

Penggunaan alat elektronik sewaktu interaksi tersebut boleh memutuskan ikatan emosi. Jika
anda ingin mengekalkan kehangatan rumah tangga
 seperti yang pernah anda lalui dahulu sewaktu mula-mula kenal, letakkan telefon pintar anda jauh-jauh. Berikan sepenuh masa anda kepadanya.

3. Hormat waktu peribadi pasangan

Suami isteri memang akan sentiasa berkepit ke sana ke mari. Namun, ini tidak bermakna anda tidak boleh ada masa peribadi. Sebagai individu yang mengambil berat akan kebajikan pasangan anda, hormatilah waktu peribadi (waktu bersendirian) mereka.

Setiap individu mempunyai minat, hobi dan kehidupan sosial masing-masing.
Apabila dua insan bersetuju untuk hidup bersama (kahwin), perlu ada konsep toleransi di antara mereka
. Berdua-duaan setiap masa boleh menjejaskan keintiman emosi dan kepercayaan dalam jangka masa panjang.

Hormatilah masa peribadi isteri anda, nescaya, anda berdua akan lebih intim di masa yang mendatang.

4. Luangkan lebih masa bersama dengan isteri anda

Bukan senang nak cari masa untuk berdua tambahan lagi jika ada anak. Tanggungjawab yang bertambah sebagai seorang suami berserta dengan badan yang letih lesu setelah pulang daripada kerja membuatkan idea untuk meluangkan masa dengan isteri seakan-akan mustahil.

Namun, anda tidak perlu mengorbankan masa kerja untuk bersama dengan si isteri. Jangan pula ada yang ponteng kerja ya! Luangkan masa selama 30 minit setelah anak masuk tidur. Berbual dan tolong isteri anda buat kerja rumah jika ada.

Anda boleh membawa isteri anda bersiar-siar, keluar memandu berdua pada waktu malam atau minum kopi pada hari minggu. Perkara sebegini yang boleh meningkatkan keintiman emosi di antara anda dan isteri.

5. Kembalikan kehangatan berasmara dalam hubungan intim

Pada saat awal perkahwinan, semuanya nampak indah. Hormon oksitosin yang dirembeskan oleh otak membuatkan anda dan pasangan berasa gembira (
euphoria
) dan teruja dengan sentuhan fizikal. Namun, seperti dadah, kesannya juga akan pudar dimakan masa.

Jadi bagaimana
cara untuk anda mengembalikan kehangatan asmara
? Pakar Terapi Seks Dr Micheal Stysma menyarankan pasangan suami isteri untuk meningkatkan kepanjangan masa melakukan
foreplay
sebelum hubungan seks.

Bukan mudah nak kekalkan kehangatan selepas bertahun lamanya anda bersama. Kesannya, kebanyakan pasangan tidak melakukan hubungan seks secara kerap dan jarang menyentuh antara satu sama lain. Perkara ini boleh menjejaskan keintiman emosi pasangan tersebut.

6. Sediakan tempat yang selamat untuk isteri

Sebagai suami, anda bertanggungjawab menyediakan persekitaran yang selamat untuk si isteri. Jika objektif itu tercapai, tidak sukar untuk anda mendapatkan keintiman emosi bersama dengan pasangan anda.

Walau bagaimanapun, pada situasi masa kini, ramai isteri yang tidak mendapat layanan baik daripada suami. Mereka berasa dihina, dikhianati, tidak disayangi dan mula berkelakuan buruk hingga boleh mempengaruhi keteguhan rumah tangga.

7. Dapatkan pertolongan pakar

Jika tiada jalan penyelesaian yang berkesan, jangan malu untuk mendapatkan bantuan pakar. Kaunselor dan pakar terapi hubungan mempunyai kepakaran untuk membantu pasangan mengenal pasti punca dan masalah kepada persengketaan atau hilang keintiman emosi di antara dua individu.

Konklusi

Keintiman emosi memainkan peranan penting dalam mengekalkan kestabilan rumah tangga pasangan suami isteri. Persengketaan di antara keduanya merupakan satu proses pembelajaran yang melibatkan sikap toleransi antara satu sama lain.

Namun, jika anda menghadapi masalah, pastikan anda mendapatkan nasihat dan bantuan daripada pakar.

Hello Health Group

tidak menyediakan nasihat perubatan, diagnosis, atau rawatan.

Baca juga:

Prestasi Pasangan Di Ranjang Hambar Dan Membosankan? Ini Cara TERBAIK Beritahu Agar Si Dia Tidak Terasa Hati

Selalu Dibebel Pasangan Sebab ASYIK Main Video Game? Ini 4 Sebab NEGATIF Anda Perlu Kurangkannya!

PELIK TAPI BENAR, Ini Sebab Pasangan Menangis Selepas Hubungan Seks!

Tidak Selesa Dengan Ajakan Pasangan? Ini 4 Cara Halus TOLAK Fantasi Seks Agar Si Dia Tidak Kecil Hati!

Bagaimana Menjaga Pasangan Dengan Masalah Nyanyuk?


Duduk Serumah Dengan Mertua, Kena Buat 'Projek' Senyap-senyap? Boleh! Ini Caranya...

Hubungan seks yang ghairah dipenuhi bunyi dengusan kepuasan berserta bunyi katil mendecit. Sayangnya, bukan semua pasangan mempunyai kebebasan ini, terutama yang tinggal sebumbung dengan mertua. Ini tip bersetubuh dengan senyap tapi kekal hangat…

Kekurangan privasi dari segi bunyi atau ruangan tidak bermakna anda harus mengorbankan kehidupan seks sama sekali.

Bahkan, hubungan kelamin sememangnya
menjadi aspek penting untuk pasangan yang sudah berkahwin.

Walaupun menetap bersama mertua sekalipun, ini bukan bermakna seks hanya boleh dilakukan pada lewat malam, semata-mata ingin elak daripada didengari.

Berasmara tanpa mengeluarkan bunyi bising juga boleh jadi pengalaman yang menarik dan seksi, yang dapat menambah rencah ke dalam hubungan kelamin anda!

Ia tingkatkan kenikmatan visual dan keperluan untuk menahan diri daripada bersuara lantang, menjadikannya lebih mengghairahkan.

Ini tip-tip bersenggama secara senyap tanpa perlu membataskan rasa berahi antara pasangan, jom baca!

Untuk mendapatkan lebih banyak info tentang Kesihatan Seksual, sila dapatkannya
di sini.

Tip bersetubuh dengan senyap

Seks tanpa bunyi kuat tidak bermaksud seks yang membosankan tau!

Rancakkan aktiviti di kamar tidur anda dengan beberapa tip bersetubuh seperti berikut:

#1 Lakukan di tempat lain; bilik mandi

Bilik tidur bukanlah satu-satunya tempat untuk berasmaradana.
 Shower sex juga boleh menjadi opsyen yang sesuai
 buat pasangan yang ingin elak didengari.

Tambahan itu, bunyi tambahan berlatar air akan membolehkan anda untuk bebas bersuara, walaupun masih agak terhad.

Namun, pastikan untuk beringat dan berhati-hati agar tidak tergelincir atau jatuh ketika sedang seronok bermesra dengan pasangan, nanti tak pasal-pasal mendapat sakit pula.

#2 Elak lakukan di atas katil

Tempat tidur, walaupun menyelesakan, ia menghasilkan pelbagai jenis bunyi bising yang mampu mencuri perhatian orang berhampiran!

Untuk mengelakkan bunyi bingkai katil mendecit, lantai adalah pilihan terbaik anda.

Walaupun ia bukanlah opsyen yang paling selesa, anda boleh mengalasnya dengan
comforter,
selimut atau bantal.

#3 Tambahkan bunyi latar

Bunyi latar tambahan akan dapat memberikan anda dan pasangan sedikit fleksibiliti bunyi ketika beraksi.

Memainkan muzik, selain
menaikkan mood untuk bersama
 ia juga menjadi pilihan yang bagus untuk mengelakkan keraguan.

Pada waktu malam, bunyi televisyen atau radio juga boleh digunakan untuk mengurangkan kesan suara.

Tapi tentunya, kalian masih perlu beringat dengan kelantangan dipasang agar tidak mengganggu orang di sekeliling.

#4 Sentiasa sediakan bantal di tangan/berhampiran

Penggunaan bantal amat berguna, lebih-lebih lagi untuk menekup mulut saat terasa seperti mahu menjerit kesedapan, namun perlu menahan diri.

Rasa ‘geram’? Pilihan lain, anda juga boleh mengikat mulut dengan tali leher atau sehelai kain.

Ia bukan sahaja bantu mengelakkan suara yang tidak disengajakan ketika orgasma, malah meningkatkan faktor keterangsangan.

#5 Jadikan seks yang senyap sebagai 1 permainan

Jadikan kekangan seksual ini kepada 1 permainan menyeronokkan antara pasangan- Siapa yang boleh berdiam diri paling lama?

Menurut Sunny Rodgers, Ahli Seksologi Klinikal dan Jurulatih Seks yang diperakui American College of Sexologists, menjadikan seks yang senyap sebagai 1 permainan dapat membuatkan situasi menjadi lebih seksi dan intim antara pasangan!

Sebahagian daripada tujuan permainan ini adalah untuk melihat siapa yang dapat menghasilkan strategi seks senyap yang paling menarik dan nakal,
 daripada penglibatan sex toy hingga ke senario role-playing.

Di samping itu, jangan padam lampu semasa membuat ‘projek’ okey, supaya kalian dapat nikmati rangsangan visual berbanding sekadar mendengarnya.

Tidak mahu orang dengar? Cuba posisi-posisi seks ini!

5 posisi seks ini bukan sahaja seksi, bahkan ia akan bantu anda mengurangkan kebisingan. Antaranya:

Spooning
:
 Mana-mana kedudukan yang tidak memerlukan banyak pergerakan akan bantu mengurangkan bunyi, menurut pakar.
Spooning adalah salah satu posisi seks yang paling intim.
 Selain itu, posisi ini memudahkan anda untuk ‘berborak manja’ dengan satu sama lain, mengekalkan kehangatan seksual dengan bisikan-bisikan nakal.

Posisi 69:
 Kedudukan ini mungkin terasa janggal buat sesetengah orang, tetapi apa lagi cara yang lebih baik untuk membuat mulut anda ‘sibuk’? Posisi 69 boleh dilakukan di sisi, atau pasangan berada di atas.
Seks oral secara umum juga boleh menjadi pilihan yang baik untuk seks senyap.
 Cuma pastikan pasangan bersedia untuk menyembamkan muka atau menekup mulut di bantal/tuala ketika klimaks.

Gaya
doggy
 meniarap:
 Dalam posisi
doggy
ini, kedua-dua pasangan berbaring meniarap dengan 1 pasangan berada di atas yang lain. Kedudukan ini mungkin bakal menyukarkan pergerakan penetrasi encik suami. Sekiranya demikian, anda boleh cuba selitkan bantal di bawah perut untuk tinggikan paras punggung.

 Posisi duduk:
 Dalam posisi ini, encik suami akan duduk dengan tegak di bawah, sementara anda duduk di atas ribanya dan melakukan pergerakan.
Kedudukan ini cukup nakal dan memberikan rangsangan secara maksimum!

Posisi
scissoring
:
 Untuk kedudukan seks ini, kedua-dua pasangan perlu berbaring dan menemukan alat sulit mereka pada sudut yang betul, dengan kepala masing-masing di hujung katil yang bertentangan. Posisi ini tidak melibatkan banyak pergerakan, dengan kata lain akan mengurangkan bunyi bising katil yang ingin dielakkan.

Jadi, jika anda tinggal bersama mertua, atau ada ahli keluarga lain di rumah, anda boleh cuba praktikkan tip bersenggama ini.


Polio: Penyakit Bersejarah

Polio adalah sejenis jangkitan virus. Di Malaysia, tiada lagi penyakit ini dilaporkan sejak Oktober tahun 2000. Terima kasih kepada vaksin yang telah membantu mengurangkan serta menghapuskan kes ini di hampir seluruh dunia. Hanya di beberapa negara sahaja kes masih dilaporkan termasuk Afghanistan, Nigeria dan Pakistan.

Bagaimana ia merebak?

Penyakit ini disebabkan oleh poliovirus. Ia sangat mudah berjangkit. Virus tersebut hidup di dalam tekak dan usus orang dijangkiti. Ia masuk melalui mulut, dan tersebar melalui sentuhan dengan najis atau kadangkala melalui air liur.

Jangkitan berlaku apabila memegang najis orang yang dijangkiti atau barang-barang yang dicemari oleh najis tersebut, kemudian menyentuh mulut.

Apa yang berlaku pada pesakit?

Majoriti daripada jangkitan tidak menunjukkan apa-apa simptom, tetapi virus masih boleh tersebar meskipun tiada sebarang tanda atau simptom.

Sekitar 1 daripada 4 yang dijangkiti mengalami simptom seperti selesema selama 2 hingga 5 hari:

Sakit tekak.

Demam.

Penat.

Mual.

Sakit kepala.

Sakit perut.

Sebahagian kecil daripada jangkitan menyebabkan simptom lebih serius yang menjejaskan otak dan urat saraf tunjang:

Paraesthesia (rasa seperti dicucuk jarum pada kaki).

Meningitis (radang selaput otak).

Lumpuh atau lemah pada kaki, tangan atau kedua-duanya.

Perkara yang paling bahaya adalah lumpuh kerana ia boleh menyebabkan ketidakupayaan kekal. Jika otot pernafasan terjejas, pesakit mungkin terpaksa menggunakan alat bantuan pernafasan seumur hidup. Kes seperti ini juga disebut sebagai poliomyelitis.

Kanak-kanak yang pernah menghidap polio mungkin mengalami sakit, lumpuh atau lemah otot selepas 15 hingga 40 tahun. Ini disebut sebagai sindrom pasca polio (
post-polio syndrome
).

Kesimpulannya, ada 3 jenis jangkitan polio: bukan lumpuh (
nonparalytic
), lumpuh (
paralytic/poliomyelitis
) dan sindrom pasca polio (
post-polio syndrome
).

Vaksin mengubah segala-galanya

Sebelum kewujudan vaksin, pesakit polio hanya diberikan rawatan sokongan. Bagi yang mengalami lumpuh, kecacatan tersebut terpaksa dihadapinya seumur hidup.

Jonas Salk telah mencipta vaksin pertama bagi penyakit ini pada tahun 1955. Dalam 5 tahun selepas itu pada 1960, Albert Sabin pula memperkenalkan vaksin yang diambil melalui mulut bagi menggantikan yang lama.

Pada tahun 1988, Pertubuhan Kesihatan Sedunia (WHO) memulakan usaha menghapuskan polio dengan memastikan semua kanak-kanak menerima vaksin. Hasilnya, hampir 100% kes berjaya dikurangkan dalam tempoh tidak sampai setengah abad, iaitu daripada 350,000 (1988) kepada 22 kes (2017).

Tidak mustahil juga penyakit seperti campak, beguk, tuberkulosis dan hepatitis dapat dihapuskan melalui vaksin. Syaratnya, anda perlu berikan anak anda vaksin!

Baca juga:

Penyakit yang Divaksin di Malaysia

Vaksin Anak Anda Hari Ini!


"Budaya Toksik" Menjejaskan Kerjaya

Cabaran utama alam pekerjaan adalah untuk mewujudkan persekitaran sihat yang mempengaruhi dan memotivasi pekerja bagi memaksimumkan produktiviti. Baru-baru ini tular mengenai
 doktor pelatih trauma dibuli
 oleh seorang doktor pakar hospital swasta di ibu negara. Malah, Menteri Kesihatan Dr Dzulkefly Ahmad ada menyatakan ‘budaya toksid’ itu harus dihentikan segera kerana ia boleh menganggu tugasan.

Kajian daripada Institute for Safe Medication Practices (ISMP) mendapati bahawa banyak laporan mengenai pembulian dan intimidasi (perbuatan menakut-nakutkan orang, gertak) dalam kalangan jururawat hospital. Tetapi berdasarkan maklum balas dari pelbagai jenis penjagaan kesihatan, masalahnya semakin meluas, dengan para doktor menjadi penyebab yang paling umum.

Apa itu buli?

Buli adalah sesuatu tindakan dengan niat untuk menyakitkan hati dan memberi tekanan kepada seseorang.

Ia juga boleh dikatakan sebagai penderaan rakan sebaya (peer abuse). Buli melibatkan serangan fizikal dan ancaman, mencuri dan peras ugut, penderaan lisan termasuk mengejek isu perkauman dan gangguan seksual.

Risiko buli di tempat kerja

Tingkah laku yang kasar ini membabitkan penderaan lisan, mengancam, mengintimidasi atau tindakan menghina, atau campur tangan kerja yang menghalang tugasan. Apabila pembuli dan mangsa berada di tahap yang sama, dalam situasi membabitkan pekerja membuli pekerja lain seperti situasi buli dalam kalangan jururawat, tindakan itu dipanggil permusuhan mendatar (horizontal hostility) atau keganasan lateral. Malah terdapat juga buli membabitkan atasan membuli pekerja bawahan dan ia satu peristiwa menjadi lebih mengancam daripada yang lain.

Kadang-kadang penderaan lisan boleh meningkat menyebabkan keganasan fizikal atau ancaman.
Menurut Institut Keselamatan dan Kesihatan Pekerjaan Negara, keganasan di tempat kerja dicirikan sebagai perbuatan ganas, termasuk serangan fizikal dan ancaman serangan, yang ditujukan kepada orang di tempat kerja atau bertugas.

Apa yang mencetuskan buli dalam penjagaan kesihatan?

Walaupun profesional klinikal yang berpengalaman mungkin memberitahu anda bahawa pembuli selalu hadir dalam kemudahan penjagaan pesakit, sesetengah pakar percaya ia semakin meningkat. Kerjaya penjagaan kesihatan adalah berurusan dengan kehidupan dan kematian seseorang.

Menambah tekanan kepada penjaga kesihatan adalah keadaan kerja yang sukar seperti ketidakupayaan untuk berehat sewaktu peralihan panjang, bekalan terhad, tekanan untuk rawatan pesakit yang tergesa-gesa, dan pengiktirafan yang rendah terhadap kemahiran dan sumbangan jururawat kepada pasukan klinikal.

Dalam sesetengah kes, jururawat atau klinik peringkat rendah atau juruteknik kesihatan menjadi mangsa buli oleh doktor atau pengurus kerana struktur kuasa yang dibuat ketika perhimpunan pasukan penjagaan.

Kesan buli terhadap persekitaran kerja

Kesan buli terhadap kesihatan emosi, psikologi dan fisiologi individu adalah sebab penting ia tidak dibenarkan. Walau bagaimanapun, terdapat kesan lain yang perlu dipertimbangkan. Contohnya, kesan buli di tempat kerja terhadap kesejahteraan kesihatan organisasi.

Pekerja yang dibuli tidak boleh melakukan pekerjaan mereka dengan sebaik mungkin. Isu prestasi termasuk:

Mengalami masalah membuat keputusan

Ketidakupayaan bekerja atau menumpukan perhatian

Hilang keyakinan diri

Produktiviti lebih rendah

Pekerja yang dibuli tidak hanya kehilangan motivasi, mereka juga kehilangan masa kerana mereka sibuk dengan:

Cuba untuk mempertahankan diri

Mengelakkan pembuli

Rangkaian untuk sokongan

Keadaan yang rumit

Merancang cara menangani keadaan

Sebenarnya, buli di tempat kerja boleh menyebabkan mangsa sangat trauma sehingga mereka berasa tidak berdaya, keliru dan putus asa.

Cara mengatasi buli di tempat kerja

Setiap organisasi mempunyai protokol khusus dalam menguruskan keganasan di tempat kerja. Jika anda berdepan dengan masalah buli di tempat kerja, langkah umum yang boleh anda lakukan adalah:

1. Rekodkan situasi berlaku

Buat catatan harian dan merekod sebarang insiden, saksi dan bagaimana pembuli mempengaruhi  produktiviti dan semangat anda. Ini mungkin membantu anda meredakan kemarahan anda atau memutuskan sama ada perlu membuat aduan awam atau sebaliknya.

2. Berbincang dengan seseorang

Dalam sesetengah kes, anda mungkin dapat memendam kelakuan kasar dan mengganggu hanya dengan meluahkannya kepada seseorang yang anda percaya. Mungkin ada lebih banyak perkara di belakang tabir daripada yang anda sedar.

3. Ikut kemudahan dasar rungutan (grievance policy)

Maklumkan kepada pengurus anda atau jika pengurus anda melakukan pembulian, jumpa sumber manusia anda. Jika pesakit atau ahli keluarga mula mengancam anda, keluarkan diri anda dari keadaan itu dengan serta-merta dan hubungi atau dapatkan seseorang yang sepatutnya dan berpengalaman untuk menyelasaikan keadaan itu.


Ini Sebab Mengapa Tak Boleh Buat Seks Dengan Ramai Pasangan, Bukan Sebab HIV Sahaja!

Seks atau hubungan senggama adalah suatu perbuatan yang mendatangkan kenikmatan dan kepuasan nafsu syahwat bagi setiap individu.

Disebabkan itu, ia penting dalam kehidupan suami isteri bagi memastikan rumah tangga lebih indah dan bahagia.

Pun begitu, ini merupakan satu masalah besar pada zaman sekarang kerana
 seks kini sudah menjadi satu kebiasaan bagi pasangan yang belum berkahwin
.

Ia akan menyebabkan satu lagi keadaan yang membimbangkan iaitu individu
 cenderung melakukan hubungan senggama bersama banyak pasangan
.

Seperti mana yang kita tahu, ia memang berbahaya, berisiko dan berdosa bagi individu yang beragama Islam.

Jom sama-sama kita ikuti artikel ini untuk tahu tentangnya dengan lebih mendalam lagi!

Hubungan senggama bersama banyak pasangan itu normal?

Hakikatnya, projek asmara bersama ramai pasangan memang sudah menjadi satu kebiasaan yang normal kini.

Kebiasaan ini harus diperbetulkan dengan kadar segera kerana ia boleh mendatangkan pelbagai kemudaratan.

Lebih-lebih lagi jika anda merupakan seorang yang beragama Islam kerana ia sudah tentu akan mendatangkan dosa besar dan kemerosotan kesihatan.

“Hubungan senggama bersama banyak pasangan adalah satu tabiat buruk yang sama dashyat dengan berjudi,
minum arak
,
ambil dadah
 dan lain-lain kerana ia adalah perbuatan yang seronok hari ini namun sengsara esok hari”, kata Profesor Psikologi dari Eastern Connecticut State University di Amerika Syarikat, Deirdre Lee Fitzgerald.

Dalam pada itu, hubungan senggama bersama banyak pasangan mesti dielakkan tidak kira sama ada anda sudah atau belum berkahwin.

Kenapa? Ini kerana ia bukan setakat berisiko menyebarkan
penyakit human immunodeficiency virus (HIV)
 malah banyak lagi kemudaratan yang lain.

Apa risiko buat hubungan senggama dengan banyak pasangan?

Mungkin ramai orang yang akan berbicara berkaitan dengan pandangan agama terhadap perkara mungkar ini namun ia sebenarnya lebih besar daripada itu.

Berikut merupakan kesan-kesannya:

#1. Penularan penyakit jangkitan kelamin (STD)

Ya, memang benar bahawa perbuatan mungkar ini boleh mengakibatkan
penularan pelbagai penyakit jangkitan kelamin
 buat individu yang terlibat.

Seperti mana yang kita semua sudah tahu, ia boleh memindahkan virus HIV sekali gus menyebabkan
penyakit AIDS yang masih tiada penawar
 sehingga kini.

Namun jangan terlalu fokus dengan satu penyakit sahaja, ada pelbagai lagi jenis STD yang berisiko tinggi untuk anda dapat jika mengamalkan kehidupan seks tidak selamat seperti:

Sifilis

Herpes

Gonorrhea

Chlamydia

Human Papillomavirus (HPV)

Bukan itu sahaja, kalian juga mungkin
berisiko tinggi terkena wabak bertaraf pandemik seperti COVID-19
 jika melakukan seks dengan banyak pasangan yang anda sendiri tidak berapa kenal latar belakang kesihatan mereka!

#2. Kehamilan luar jangkaan

Sedangkan jika sudah berkahwin dengan seorang pasangan pun perancangan keluarga masih diperlukan, apatah lagi jika belum berkahwin dan mempunyai ramai pasangan?

Ini sudah tentu akan mengakibatkan
peningkatan risiko kehamilan luar jangkaan
.

Jika anda sangka dengan menggunakan alat kontraseptif seperti
kondom
 atau
pil perancang
 sudah memadai, fikirkannya semula.

Masih terdapat peratusan di mana kaedah perancangan keluarga tidak efektif
 meskipun kebarangkaliannya adalah sangat kecil.

Kesannya, ia akan menyebabkan kehamilan dan kelahiran anak di luar pernikahan serta kekeliruan untuk mengenal pasti keturunan.

#3. Kesihatan mental terganggu

Adakah individu yang gemar melakukan hubungan senggama bersama banyak pasangan itu sihat secara fizikal dan mental? Tidak sama sekali!

Jika dinilai dari aspek mental, mereka yang mempunyai cara hidup seperti ini mungkin mempunyai tahap kesihatan mental yang kurang baik.

Pada mereka, cara hidup sebegini boleh meningkatkan status sosial dan berasakan diri lebih ‘moden’ berbanding individu lain yang dianggap ‘jumud’.

Hakikatnya, ia cuma akan mengakibatkan pelbagai masalah mental seperti
kegelisahan
,
kemurungan
 dan lain-lain apabila sudah menyesal kelak.

Setia pada pasangan adalah cara hidup yang terbaik!

Konklusinya, berkahwinlah untuk kehidupan seksual yang lebih baik kerana ia sudah tentu membuat kalian menyalurkan nafsu syahwat ke arah yang lebih benar dan sihat.

Selain itu, setia pada pasangan adalah cara hidup yang terbaik!

Jangan hanya beranggapan pernikahan itu hanya sekadar untuk nafsu syahwat sahaja sebaliknya semai dan sulam rasa cinta kepada pasangan agar rumah tangga lebih harmoni.


Limau Gedang: Makanan Berkhasiat

Limau gedang adalah hasil daripada kacukan antara oren dan limau bali. Ia adalah buah sitrus yang rasanya masam dan manis. Limau gedang telah lama dikenali sebagai makanan yang baik untuk penurunan berat badan. Makan separuh limau gedang untuk sarapan dianggap lebih sihat daripada mengambil semangkuk bijirin atau telur. Selain itu, limau ini merupakan sumber vitamin C,
vitamin
A, kalium dan nutrien-nutrien lain. Semak artikel ini untuk melihat mengapa limau gedang sangat berfaedah untuk kesihatan anda.

Apakah manfaat limau gedang?

Membantu menurunkan berat badan dengan berkesan

Menggantikan snek kegemaran anda dengan limau gedang dan memperkenalkan buah ini ke dalam sarapan anda benar-benar boleh membantu anda menurunkan berat badan kerana buah ini mengandungi banyak
serat
 yang membuatkan anda berasa kenyang lebih cepat dan lebih lama tanpa perlu menambah makanan ringan lain.

Selain itu, limau gedang boleh digabungkan dengan bahan-bahan lain untuk membuat hidangan ringan, berwarna-warni tetapi sangat mengenyangkan. Cuba tambah limau gedang dalam semangkuk salad, koktel, smoothie, yogurt, mahupun dengan dada ayam panggang dengan sos barbeku untuk hasil yang menakjubkan.

Membantu menstabilkan tahap insulin

Jika
tahap insulin dalam badan anda
 rendah, limau gedang boleh membantu dengan menyediakan pengambilan gula yang betul dan sihat.

Membantu dengan penghidratan dan pencernaan

Limau gedang adalah 91% air, dengan itu, dapat mencegah dehidrasi. Selain itu, limau gedang juga boleh mengelakkan sembelit.

Apa yang perlu diingat apabila memakan limau gedang?

Runding dengan doktor

Limau gedang penuh dengan vitamin dan nutrien tetapi ia juga mengganggu tindak balas ubat-ubatan tertentu seperti pil estrogen. Limau gedang juga boleh meningkatkan keupayaan badan menyerap estrogen dan mengurangkan masa estrogen dihancurkan, yang boleh menyebabkan
kanser
payudara.

Walaupun tidak ada bukti yang cukup tetapi wanita hamil dan menyusu juga perlu mengelakkan pengambilan limau gedang. Jadi sebelum makan limau gedang, rujuk doktor peribadi anda jika anda sedang mengambil ubat-ubatan preskripsi.

Diet limau gedang

Sesetengah orang mungkin menggalakkan pengambilan limau gedang secara berlebihan seperti dalam diet limau gedang yang bermula pada tahun 1930-an. Mereka menyekat pengambilan kalori kepada 800 kalori setiap hari – kurang daripada separuh daripada apa yang diperlukan untuk orang dewasa.

Diet ini membuat beberapa perubahan pada skala yang serta-merta selepas 10 – 12 hari tetapi tidak akan bertahan lama kerana amalannya hanya sebagai trend diet, apatah lagi  tidak sesiapa boleh terus mengikut menu seperti itu seumur hidup.

Sebarang trend diet, walaupun diet limau gedang yang terkenal tidak boleh menjadi cara tetap untuk anda mendapatkan bentuk badan yang langsing. Ia jelas boleh membantu anda menurunkan berat badan dalam jumlah yang sangat singkat tetapi sudah pasti anda akan tetap bertambah berat badan selepas itu.

Walau bagaimanapun, menggabungkan limau gedang dengan diet penurunan berat badan yang sihat dan rancangan senaman boleh menjadi pembakar semangat anda. Sebiji limau gedang atau segelas jus limau gedang setengah jam sebelum sebarang makanan boleh mengenyangkan anda, menyebabkan anda kurang makan dan meningkatkan kesihatan anda.